
कां खंडरसीं खापरी वाढिठें। वांदूनि राति चीहंटां सांडिलें । 
तेथ सुणेयांचां ऐसें जाळें । जेया परी ॥ ३५ ॥ 
तैसें भक्तिहीनाचें जीणें | कां संपत्ति ही न सुकृत जाणणं । 
तें 'सवंसारदुःखासि अवंतणें । ३“गरिळें गा ॥ ३६ ॥ 
हणौनि कुल उत्तम नोहावें। जाती अंत्यां हीं होआवें । 
वारे देहाचेनि नावे । पशु ही लाभो ॥ ३७ ॥ 
मां हि पार्थ व्यपाश्रेत्य येडपि स्युः पापयोगयः । 
खियो वेश्यास्तथा शुद्वास्ते5पि यांति परां गतिम ॥३२॥ 
पाहें पां सावजें हातिरुं धरिले । 
तेणें तिया काकुलती मातें स्मरिलें । 
किं तियाचे पशुत्व वाबो जाळे । 
पातलें माते ॥| ३८ ॥ 
आगा नावं घेतां ओखटी । जे आघविया अधमाचां सेवटी । 
तिये पापयोनीं हीं किरीटी । जन्मले जे ॥ २९ ॥ 
ते पापयोनि मूढ । मूर्ख जैसे दगड । 
पारे माझां ठांई दढ । सर्वभावे || ४४० ॥ 
जेयांचिये बाचे माझे आलाप | दीठि भोगी माझें चि रूप । 
जेयांचे मनसंकल्प | माझे चि वाहे ॥ 9१ ॥ 
माझेया कीत्ताविण | जेयांचे रीते नाहीं श्रवण । 
जेयां सगींगा भूषण । माझी सेवा ॥ ४२ ॥ 
जैयांचें ज्ञान विषो नेणे । जाणिवा मज चि एकाते जाणे । 
जैयांसि ऐसे लाभे तारे जीणं | यऱ्हविं मरण ॥४३ ॥ 
ऐसां आधवां चि परीं पांडवा | जिहिं आपुलेयां सर्वभावां | 
जियांवेया लागि ओलावां । मीं चि केला । ४४ ॥ 
ते पापयोनी हीं होंतु कां । ते श्रुताधीत न्हवतु काँ । 
पारे मार्स तूंकितां तूंका । तूटि नाहिं॥ ४५ ॥ 

पाहि. पां भक्तिचेनि. आथेलेपणें । देत्ये देवां आणिले उणे । 
माझें तुसिहत्न लेणें । जयाचिये महिमे ॥ ४६ ॥ 
तो प्रन्हादु गा मजसाटीं । घेतां बोहें सदा किरीटी । 
बां जं मियां देयावे ते गोठी । तेयाचिया जोडे ॥ ४७ ॥ 
येऱ्हाबिं दैत्यकुल साचोकारें । पारे इंद्र ही सारे न लाहे उपरे । 
हझणोनि भक्ति गा एथ सरे । जाति अप्रमाण ॥ ४८ ॥ 
राजज्षिचीं अक्षरं आथि । तियें चमी एका जया पडति.। 
तेया चम्मा साठीं जोडति । सकला ही वस्तू ॥ ४९ ॥. 
बांचूनि सोनें रूपें प्रमाण नोहे । एथ राजाज्ञा समर्थ आहे । 
तें चर्म चि एक जें लाहे । तेणें वीकेति आघवीं ॥ ४५० ॥ 
तैसे उत्तमत्व तै तरे । तें चि सर्वज्ञता सरे । | 
जें मनोबुद्धि भरे । माझनि प्रेमे ॥ ५१ ॥ 
ह्मणोनि कुळें जाती वर्ण । हें आघवें चि गा अकारण । 
एथ अजुना माझेपण । सार्थक एक ॥ '५२ ॥ 
ते चि भछेतेणें भावं । मना मज आंतु एणें हाआवं । 
आळे तरि आघवे । मागील तं वाओ ॥ ५३ ॥ 
तैसें तवं चि वाहळा वोहळ । जबं न परवाति गंगाजल. । 
मग होउनि ठाकति केवल | गंगारूप ॥ "५४ ॥ 
कां खरचंदन काष्टे । हे विवंचना तवं चि घटे । 
जब नघपति येकावटें । अम्नी माझि ॥ "५५ ॥ 
तसं क्षत्री वेश्य स्त्रिया । कां शूद्र अंत्यादि इया । 
जाती तवं चि वेगछालिया । जवं न भजति मातें ५६. ॥ 
मग जाती व्यक्ती पडे बिंदुळें । जेव्हां भाव होति मज मीनळे । 
जैसे लबणक्लण घातळे । सागराबारे ॥ '५७ ॥ 
तवं चि नदानदीचीं नावें । तवं चि एवपाश्वेने तेयां घरात 
जवं नेयेति आघवे । समुद्रापासें ॥ ५८ ॥ 

श्रे 

हैं चि कन्हणं येके मिस । चित्त माझां ठांई प्रवेशे | 
एतुलें हो मग आपेसें । मी होणे असे ॥ ५९ ॥ 

आगा वर फोडाबेया चि लागे । 

लोह मीलो कां परिसाचां आंगीं । 

कां जें मिळेल इये प्रसंगीं । 

सोर्ने होईल ॥ ४६० ॥ 

पाहे पां वाल्भाचेनि व्याज । तियां वज़ांगनाचिं नीजे । 
मज मीनलेयां काइ माझे | स्वरूप नो होती चि ॥६१ ॥ 
ना तारे भियाचेनि मीसें । मातें न पविजे चि काइ कंसे। 
किं अखडें बेरावेशें । चेद्यादिर्कि ॥ ६२ ॥ 

आगा सोइंरेपणें चि पांडवा । माझें सायुज्य एयां यादबां । 
पे ममत्बे वसुदेवा-- । दिकां सकलां ॥ ६३ ॥ 

नारदा धुवा अक्रूरा । शुका हान सनत्कुमारा | 

रेयां भक्ती मी धनुद्धरा । प्राप्यु जेसा ॥ ६४ ॥ 

तेला चि गोपीसी सकामें | तेया कंसा भयसंभ्रमे । 

एरां घातके मनोघमें । शिद्युपालां ॥ ६५ ॥| 

आगा मी एकु लाणिचे खागें । मज ए३० य भळेतेणे मागे । 
भक्ती कां विजयवैरागे | अथवा वरे ॥ ६६ ॥ 

हझणोनि पाई । प्रवशावेया माझां ठांई । 

उपायांची नाहि । केणि एथे ॥ ६७ ॥ 

आणि भलेतिये जाती जन्मावें । मग भजिजो अथवा विरोघधान | 
पारे भक्तां कां वेरियां होआवें । माझेयां चि ॥ ६८ ॥ 
आमा कव्हणें येके बोलें | माझेपण जारि जालें | 

तरि मीं होणें आळें । हाता निरुते ॥ ६९ ॥ 

शया लागि पापयेनी अज्जुना । कां वेश्य छुद्ध अंगना । 
येणे मातें भजतां सदना ॥ माझेयां येति ॥ 8७० के 

कि पुनज्रोह्मणाः पुण्या भक्ता राजचेयह्त थार । 

अनित्यममुर्ख लोकमिम प्राप्य भजस्व माम्‌ ॥ ३३ ॥ 
मग वणी माझि छत्रचामर । स्वगु जेयाचें अप्रहार । 
मंत्रवियेसि माह्येर । त्राह्मण जे ॥ ७१ ॥ 
जे प्रथ्वीतळिचे देव । जे तपाबतार सावयव । 
सकल तीर्थासि देवं । उदेलें जे ॥ ७२ ॥ 
जेथ अखंड वसिजे यागिं । वेदांची जे वज़ांगी । 
जेयांचिये दीठिचां उत्संगीं। मंगल वाढे ॥ ७३॥ 
जेयांचिये आस्थेचेनि वोलें । सत्करम्म पाहालिं गेलें । 
संकल्पें सत्य जियालें । जेयांचेनि ॥ ७४ ॥ 
जेयांचेनि गा बोलें । आगिसि आयुष्य जालें | 
हणौनि समुद्रे पाणी आपुलें । दीघळें प्रीती ॥ ७५ ॥ 
मियां लक्ष्मी हीं केली परोति । 
फेडूनि कोस्तुभु घेतला हातीं । 
मग वोडवली वक्षस्थलाची वागती । 
चरणरजा जेयाचेया ॥ ७६ ॥ 
आझ पाउलांची मुद्रा । मीं उरीं वाहें जे सुभद्रा । 
आपुलेया देवं समुद्रा । जतने लागे ॥ ७७ ॥ 
जेयांचा कोपु सूभटा । काळाप्निरुद्राचा वसेठा । 
जेयांचां प्रसादीं फ़कटा । जोडति सिद्धी ॥ ७८ ॥ 
ऐसे पुण्यपुंज ब्राह्मण । आणि माझां ठांई अतिनिषण्ण । 
आतां मातें पावति कवण । समर्थणें ॥ ७९ ॥ 
पाहे पां चंदनाचेनि अंगानीलें । सीतलें नित्र होते जे जवले | 
तिहिं निजीवीं हीं देवाचें निडलें । बेसणीं केलीं || ४८० ॥ 
मग.तो चंदनु तेथ न पत्रे । एसे मनीं चि कैसेनि धराबें । 
अथवा .पातला हैं समथोवें | तेव्हा काड सांच ॥ ८१ ॥ 

'तेथ निंववीळ ऐसिया आशा | हरें चंद्रमा आधा ऐसा । 


बाहिजत असे शिरसा । निरंतर ॥ ८२ ॥ 
तेथ निंवविता आणि सगळा । पारिमले चंद्राह्लनि आंगला । 
तो चंदनु काइ स्वटीला । सर्वौर्गि न बैसे ॥ ८२ ॥ 
कां रध्योदर्के जिये जिये कासे । | 
लागलेयां समुद्र जालीं अनायासें । 
तियें गंगेसि काहीं अनारिसे । 
गत्यंतर असे || ८० ॥ 
ह्मणोनि राजपी हान ब्राह्मण । जेयां गती मती भी चि शरण । 
तेयां ब्िज्ुुद्धी मीं चि निवोण | स्थिति ही मीं ॥॥ ८५ ॥ 
एया लागि शतजजरे नावे । रिगौनि निश्वंता होआवे । 
कैसेनि उघडळेयां असावें । रास्त्रवार्ष ॥ ८६ ॥ 
आगा वरिपडतां पाषाण । न सुवावें केवि ओडण । 
रोगिं दाटिला आणि उदासपण । उ*षवेसीं ॥ ८७ ॥ 
जेथ चहूंकडे जलतसे वणवा । 
तेथौनि केसेनि न निगिजे पांडवा । 
तेवि लोका एंडनि एया सोपद्रवा । 
केवि न भजिजे माते ॥ ८८ ॥ 

गा मारते न भजाविया लागि | कवण बल पां आपुळे आंगें । 
काइ घरि किं भोगें । निश्वंत केळे ॥ ८९ ॥ 
ना तारे विद्या किं वयसा । एया प्राणियांसि हां ऐसा । 
मज न भजतां भवसा । सुखाचा जाला ॥ ४९० ॥ 
तारे भोग्यजात जितुर्ले । तें एका चे देहाचेया नीके लागलें । 


आणि एथं देह तवे असे पडिले । कालाचां तोंडीं ॥ ९.१ ॥ 


बापा दुःखाचे केणें सूटलें। जेथ मंरणांचें भरें लोटळें | 
तिये गृत्युल्लाकाचिये असे घडलें । हाटवेले एणें ॥ «२ ॥ 

आतां सुखोसे जीविता । कैसी ग्राहके कीजेळ पांडुसुता । 
काइ राखोंडिया फ़ूंकितां । दीपु लागे ॥ ९३ ॥ 

आगा विषाचे कांदे वाष्टनिे । गोरसु घेइजे पीळूनि । 

तेया नावे अमृत ठेउनि । जैसें अमरां होणें ॥ ९४ ॥ 

कां सीस खांडूनि आपुलें । पायांचां खती बांधे । 

तैसें ग्ृत्युलोकिचे भळें । आहे आघवें ॥ ९५ ॥ 

हझणौनि मृत्युलोर्कि सुखाची काहाणी । 

आइकैजैल कवणाचां श्रवर्णी । 

कैंची सुखनिद्रा आंथुरणीं । 

इंगलांचां ॥ ९६ ॥ 

जिये लोकिंचा चंद्र क्षयरोगी । 

जेथ उदो होये अस्तवावेया चि लागि । 

दुःख लेडनि सुखाची आंगी । 

सालित जगात ॥ ९७ ॥ 

जेथ मंगलाचां अंकुरीं । सवे चि अमंगलांची आंहे पोहोरी । 
मृत्यु उदयाचां परिवरीं | गर्भ गिवसी ॥ ९८ ॥ 

जीतें नाहिं तेयाच चिंतवी । तवं ते चि नेइजे गंधर्वी । 
गेळेयाची कव्हणी गावीं । झुद्धि न लभे ॥ ९९ ॥ 

आगा गिवसितां आघवां वाटीं । 

परतले पाउल चि नाहि किरीटी | 

सैघ निमाख्ेयांचिया गोठी । 

तिये पुराणे जेथिचीं ॥ ५०० ॥ 

जेथिचिये अनित्यतेची थोरी । कारितेया ब्रह्मेयांचें आयुष्यवेऱहीं | 
कैसें होणें नाहिं अबधारी । निपट्नियां ॥ १॥ 

ऐसी छोकिची इये नांदणुक । तेथ जन्मले आहाति जे लोक । 
तैयांचिये ।निश्चतेयेचे के कवतिक । दीसतसे ॥ २ ॥ 

पैं दृष्टाद्ृष्टिचिये जोडी । भांडवला न सुठे कवडी 1 

जेथ सर्वस्त्रें हाणि तेथ कोडी । वेचितील ॥ ३॥ . 

जो बहू इये विषयविलासीं गूंपे । 

तो ह्मणे उबाई पडिलां सांपें । 

जो अमिळाषाभारें दडपे । 

तेयातें सज्ञानु ह्मणति ॥ 9 ॥ 

जेयाचें आयुष्य धाकुटें होण । बल प्रज्ञा जिरोनि जाए । 

तेयाचे नमस्कारेजति पाए । बडील ह्मणोनि॥ ५ ॥ 

जवं जवं श्वान बलिया वाढे । तबं तवं भोजें नाचति कोडे । 

आयुष्य निमाल आंतुलीकडे । ते ग्लानि नाहिं ॥ ३ ॥ 

जन्मलेया दिहें दिवसें । हों लागे कालाचेया ऐसें । 

किं वाढतीं कारैति उल्हास । उभिति गुढिया ॥७ ॥ 

अगा मर हा बोलु न सांहांति । आणि मेलेयां तारे रडति । 

पारे असतें जींत न गणिति । गैसासे पें ॥ ८ ॥ 

ददुरु सापे गीलिजतु उभा । तो मासिया बेंटाडी जीभा । 

तैसे प्राणिये कवणा लोभा । वाढविति तृष्णा ॥ ९ ॥ 

आहा कटा 3» खटें । हैं मृत्युलोकिचें उपराटें । 

एथ अजुना जऱ्हें अवचटें । जन्मलासे ॥ ५१० ॥ 

तऱ्हे झडझडोनि वाहिला निग । इये भक्तीचिये वाटे लाग । 

जीया पावसी अव्यंग । निजद्वाम माझे ॥ ११ ॥ 
मन्मना भव मर्ूक्तो मद्याजी मां नमस्कुरु । 
मामेबेष्यास युकत्वेबमात्माने मत्परायणः ॥ ३७ ४ 

तूं मन हं मीं चि करीं । माझां भजनी प्रेम धरीं । 

सर्वत्र नमस्करीं । मज एकाते ॥ १२॥ 

माझेनि अनुसंधान देख । संकल्प जालणें अशेख-। 

मद्याजी ह्माणिपे चोख । तं यया नावं ॥ १३ ॥ 


अध्याथ * घा श्र 


ऐसा मियां आथिला होसी । तेथ माश्या चि स्वरूपा येंसी | 
हें अतष्कराणिचें तुसीं । बोलिजत असे ॥ १४ ॥ 
आगा. आघवेया चोरिया आपुले । 
जें सर्वस्व आह्ि असे ठेविलें । 
ते पावोनि सुख सांचले । 
होउनि ठांसी ॥ १५ ॥ 
ऐसेनि .सावलेनि परजह्म । तेणें भक्तकामकल्पद्रुमे । 
बोलिलें आत्मारामें । संजयो हणे ॥ १६॥ 
'अहो आइकत असा अवधारा । 
तवं एया बोला निवातु ह्मांतारा । 
जैसी हेसी नुठी कां पुरा । 
तैसा उगला चि असे ॥ १७ ॥ 
तेथे संजये माथा तूकिळा | आहा अमृताचा पाउसु वरिषला | 
हा एथ चि असतु गेला । सेजेया गावां ॥ १८ ॥ 
तऱ्हे दातारु हा आमचा । झणोनि ऐसे बोलतां मेलेल बाचा । 
काइ जालें ण्याचा । भोगू चि ऐसा ॥ १९ ॥ 
पारे बापु भाग्य माझं । जें दृत्त सांघावेयाचोने व्याज | 
कैसा रक्षिला मुनिराजे । ब्यासदेवे ॥ ५२० ॥ 
एतुळें हे वाडे सायासें | जबं बोलतसे इढें मानसं । 
तब्र 'न धरे चि आपुलेया ऐसे । सात्विक केले ॥ २१ ॥ 
चित्त वाबंठेलें आठो घेंत । वाचा पांगुलेली जेथिची तेथ । 
आफाडत्वुकित । रोमांची जाळे ॥ २२ ॥ 
अप्रोन्मीलित डोळे | वारेषताति आनंदजलें । 
आठला सुखोर्मीचाने बळें । बाहिरे कांपे ॥ २३ ॥ 
पै आर्थिक चि रोममूळी । आलां स्वेदकणीं निमेठीं । 
लेइकमभोंतियांची कडियाठी । आवडे तैसा ॥ २४ ॥ 


भांभाथरदाषिका 
छेसा महासुखाचेनि अतिरसें.। जेथ आटणी होईल जीबदझे 1 
तेथ मिरोविलें व्यास । ते नेदी चि हो ॥ २५ ॥ 
आणि कृष्णाजुनांचे बोलणं । घोकारि आलें श्रवण । 
किं देहस्मातिचा तेणें । वापसा कला ॥ २६ ॥ 
तेव्हां नेल्रिचे जल विसर्जी । मुग' सर्वोगिचा स्वेदु परिमार्जी 4 
तेबि च हणे अवधारा हा जी । पृतराष्ट्राते ॥ २७ ॥ 
आतां कृष्णवाक्यबीजा नित्राडु । आणि संजयो सात्विकांचा बिंवडु । 
हझणोनि सतयां चि होइल सुरबाडू । प्रमेयपिकाचा ॥ २८ ॥ 
अहो अलुमाळु अवधान देआवें ।इतुठेनि आनंदरासिवरि-बैसम्रि । 
बापु श्रवरणेंद्रियांचेनि देवें | घातली माल ॥ २९ ॥ 
ह्मणानि विभूतिचा ठाओ । अजुंना दावील सिद्धांचा राओ। 
तो आइकां झणे ज्ञानदे३० | निवृत्तिचा || ६३० | 


३*तत्सदिति श्रीमद्वगवद्रीतासूपनिषत्सु अल्मविद्यायां 
योगशास्त्र श्रीकूष्णाजुनसंवादे राजाविद्यावणेनं 
नाम. नवमो&व्याय: ॥ 


॥ भीकृप्णापणमस्तु ॥ 


००७७७६६७४७ 


ज्ञानेश्वरी 


अध्याय दहावा 
“नमो भगवते गणेद्याथ ॥ 


३*नमो विशदबोधविदग्घा । विद्यारविंदप्रबोधा । 
परापरमप्रमदा | विछासिया ॥ १ ॥ 

नमो सेंसोरतमसूर्या । अप्रमिता परमवीर्या । 

तरुणतमतू्या । छलनलीला ॥ २ ॥ 

नमो जगदखीलपालणा | मंगलमणीनिधाना | 
सज्जननवनचंदना । आराध्यलिंगा | २ ॥ 

नमो चतुरचकोरचंद्रा । स्वानुभावनरेन्द्रा । 
श्रुतिसागरसमुद्रा । मन्मथमन्मथा ॥ 9 ॥ 

नमो सुभावभजनभाजना | भवेभकुंभभंजना । 
विश्वोद्धचभुचना -। गुरुराया ॥ ५ ४. 

तुमचा अनुम्रेहो गणेशु । जैंसा आपुला दे सौरसु । 

'तैं सारस्वतीं प्रवेशु । कलका आथि ॥ ६॥ 

जी दैविकी उदारा बाचा । जैं राजादेश् दे नामिकाराऱ्या । 
तरि नवरसदीधिचा । पाउडु लाभे ॥ ७॥ 

आपुले स्नेह ते चि वागीश्वरी । जेया मुकेयातें आगिकरी । 
तो वाचस्पतिसीं करी । प्रजघहाडा ॥ ८ ॥ 


श्क्ट 


अध्याय १० या. 


हां हो एकांची षाठी चि तपनली । एकिं भूश्‍्विरि शा्ति-कछी। 
एकि पाखाभि. वाउनि उहरविलि 1. ससुद्री कटके +# ३५ ॥| 
एकि अफ्काशीं सूयोतें धरिलें । एकि चूल्ीं चि संमुद्रा शोखिले । 
तैसें तुझीं मजकरविं बोलविले । अवत्रनारि जो 11 ३६१५॥ 

फरे असो हें एथ ऐसें । रामु रावणु जूझिनले कैसे' । 

ना रामु रावणु जैसे । मीनले समरी ॥ ३७॥ 

तैसें नवमींचें श्रीकृष्णाचे बोलणें । 

“आणि नवर्माचेया चि ऐसेंमी ना हणे 1 

यया निवाडू तत्वज्ञ जाणे । 

नेबां गीतार्थु आथे ॥ ३८ ॥ 

एवं नवै अध्याय. पहिले । मियां मर्तासारिखे,:बोकिले ' 

आतां उत्तरखंड आदरिलें | अंधिचें आइकां 4 ३९ 

तेथ विभूति प्रतिविभूति । प्रस्तुत अजुबां सांघिजली । 

ते विदरधा रसबृत्ती । झणिपेंळ कथा ॥ ४० ॥ 

देशियेचेनि नागरपणें । शांतु शृंगारातें जीणे 1. 

वोबिया कीं होंति लेणें । साहित्यासि ॥ 9१ ॥: 

मूलआंथिचेया संस्कृता । सवें नीट मऱ्हाटी पढता 1 

अभिप्राबे मानठेया उचिता । कवणि भूमिका ले भेणबे' ॥०२॥ 
जैसं ,आंगिचेनि. सौंदर्यपणें । छणेयांसे आंग ।चे होये छेणें । 
तेथ अलंकरलें कवण कवणे । हैं निवर्चना-॥ ४३४१ 

ऐसी देशी आणि संस्कृत बाणी । एकां भावाचां सुखासभी । 
शोभत्ती ते आणि । चोखटा आइकां ॥ ४४ ॥ 

उदेळेयां भावा रप । करितां लागे रसवृत्तिचें वडफ-। 

चातुर्य ह्मणे हैं पड़प | जोडलें आह्यां) ४५१. 

तैखं देशियेचे ल्मवण्य । हरोनि'रसां आणिजेर्ल तारुण 

मग॒. क्षण्मिल अग्रण्य+ मोतासत्न ॥" ४६ ॥ 


भावाथैदीपिका २५५, 


! औीमक्बालुवाच । 

भूंथ एथ महाबाहो भृणु भे परमं वखः। 

यते5ह प्रीयमाणाय वक्यामि हितकाम्यया ॥२ ॥ 
तें श्रे चराचरपस्मगुरू । चतुराचिसचमत्कारु | 
तो झाईकां यादवेश्वक । काइ बोलता जाला ॥ ४७ तः 
ज्ञनदे३» 'निष्षत्तिचा हणे | ऐसें बोलिले हरी तेणें । 
अडके अजुना अंतष्करणें । नीकेया परी॥ 2८-॥: 
आहि मागां जें निरूपण केलें । अवधान चिंगा तूझें तूंकळे । 
पारि टांचें न्हवे भले । पुरते आहे ॥ ४९ ॥. 
घटिं थोडें ऐसे द्रव घालीजे । न गलिजें तरि मागुता 'मॉरिजे । 
तैसा फहिलालि तचे परिसाविजे । ऐसें होतसे ॥ ५० ॥ 
पाहिदें अअचितेयावारे सर्वेस्व सांडिजे । 
मग चोखु तरि भांडीरी कीजे । 
तैसा आतां किरीटी माझं | 
निजधाम 'पेंगा ॥ ५१ ॥ 
ऐसे अजुना एउतें सर्वेश्वरें 1 पाहूनि जोलिलेंः आदरें 1 
गिरि द्रेखीनि. सुभरें-। मेघु जैसा ॥। ५२ ॥ 
तेखा कुफळवांचा'राओ' । कझणे आईके गां महाबाहो । 
सोर्घिलला' चि -अभिप्राउ> | लांविजेल पुडुती ॥'५३ ॥ 
प्रातिवारिंषि क्षेत्र पेंरिजे । जवे जंचे पीकाची वाढि देखिने | 
काछांगि नु भगिजे :] वाहो कारेतां 1। ५४ ॥ 
पुडुतीं पुडुतीं“पुटें 4 भाँगारा देता ऊँटे । 
तारे ते 3«खंटें | ह्णों नेये कि ॥ ५५ ॥ 
सैसा एथ पांथी। 'तुज'आभारु नाहिं संवेथा । | 
आहि" आपुळेथॉ”चि स्वांथा ) बोलोनु पुडडुती ॥' ५६ पर 
आग कैलक लेवावेजे केभें 1 ते श्रिगाराते क्ाइ-जॉमें | 


अध्ययय १० बा. ऊर 


बुद्धिक्कीनमंसमीह:ः समा सत्ये दमः शामः 1 
खुस्थ दुःस्त्र भंदो भावी भय चाभयमेव सख | छ ४ 
प्रथम जांण बुद्धि | मग ज्ञान जें निरवधी | 
असंमाहो सहनसिद्धी । क्षमा सत्य ॥ ८१. ॥ 
मग शम दम दोन्हीं । सुखदुःख वर्ते जें जनीं । 
*जन्भविनाच्य मानीं । भावांमाझि ॥ ८२ ॥ 
अहिस्वा समता! लुशिस्तिपो दान यश्ो5यंशः । 
भवति भोबा भूतानां मत्त एव .पूरथाग्यिधा: | ५॥ 
पै भय आणि निर्भयता । अहिंसा हान समता । 
तुष्टि तप पांडुसुता । दान जें गा॥ ८३ ॥ 
आगा येश कां अपकीत्ति । हे भाव जे बत्तति । 
ते मज चि. पासाव होति | भूतांचा ठाई ॥ ८४ ॥ 
जेसी भूर्ते आहाति सिनानीं । तैसे हें वेगलालें मानी । 
एक उपजत माझां ज्ञानी एक नेणति मातें ॥ ८५ ॥ 
प्रकाश आणि कडवसें । हैं सूयो चि पासौनि जैस । 
प्रका्य उदयीं दीसे । तम अस्तुसवें ॥ ८६ ॥ 
आणि माते जाणणें नेणणें । तें भूतांचेया देवांचे. करणे | 
क्षणीनि भूते भावांचे होणें | विषम, पडे ॥ ८७ ॥ 
इयापरीं माझां भाविं | हे जीवसष्टि आघवी | . 
ग़ुंतली असे ज्यणावी पांडूकुमरा ॥ ८८ ॥ 
आणि' इये सष्टिचे पाठक । जयां आधौन व्लेति लोक | 
ते अक्का. भाव आणिक । सांघेन आईक 1। ८९ ॥ 
महर्केयः सत्त पूर्वे जत्वारो समनवस्तथा । 
अजाचा मानसा जीता येषां लोक इमाः प्रजा: ॥ ६३. 
तौर आंघबेयांसि वृद्ध । मह्षीमाशि प्रबुद्ध । 
कश्यपादि प्रसिद्ध | सत्तारिषि 1-५० 11 


आणिक ही सांगिजतील | चौदाआंतु मुदळ 1. 

स्वेखंझु मुख्य वडिल ॥ च्यारि मनु ॥*९ १. ॥ 

ऐसे हे अळरा.4. माझा मत्ता झाळे;एनॅचुर्षस' 1 . 
सु्टिचेया। ब्र्मापाद्ध । ठागोबियां ॥.९२.॥ 

जे लोकच व्यवस्थे न धडे | अहभावाचा पैकु न खड़े । 
जैं महाभूतप्र्वें, दछवाड़ें । अचुबित आहे ॥ ९३ ॥ 

तैं अवे हे. आळे । मग इहीं लोक केळे । 

तेथ अक्षय होडानि ठेले |. तेयांच जन ॥ ९४५ 
झण्फ्रेनिं अकरी हीं राजां | एर जग यांचिया प्रजा 1 
एबं विश्वविस्तारु माझा । ऐसां जाण ॥ ९५ ॥ 

पाहे प्रा आरंभीं बीज एकलें । तें. चि विरुंढलेयां बूढ़ जाळें | 
बुढीं कोभ फ़टळे । खोंदियांचे ॥ ९६ ॥ 
खांदियांप्रसोनि देखां 1 फूटलिया शाखा । 

शाखातवे देखा | फर्दुव पानें ॥ ९७ ॥ 

पालवीं फल फल | ऐसा इक्षु होये सकल । 

हैं निद्धीरिजे जव केवळ । तवं बीज चि आघवे ॥ ९८ ॥ 
तैसे मी पहिळे । मंग माझं मन ते वियालें । 

तथ सत्तारैखी जाले ६. आणि च्याऱ्ही मनू ॥ ९९ ॥ 
तिहि विविध ळक सजिळे । लोकी लोकपाल वेगलाळे-) 
लोाकपालिं, उपंजविळे | प्रजाजात ॥ १००.॥ 

ऐसेनि विश्व हें एथें। माँ! ब्रिस्तारलां हैं निरुते. । 
भावांचोने हातें । मानंसाचेंया ॥ १ ॥ 

धता. विभाते योग च मम यो वेत्ति तत्त्वर्तः 
सोडबिंकंपेन योगेन युज्यत नात्र संशयः ॥ ७ 

याळीगि वैं सुमंद्रापती-। देजभाव माशिया. त्रिभूली 


आणि येया. उेमाधी-]. व्योपले- जग ॥. २. अं 
इ५ 


अध्याय १० यां 


हणीनि गा यापरी । मंज लागानि. पिपीलिकावऱ्हा । 
- मीवांचूने दूसरी ॥ गोठि बाहिं ॥ २ ॥ 
ऐसें जाणे जा.सारचे । -तेया >चइरें जाळे ज्ञानाचे । 
हणौनि उत्तमाधंमभेदार्चे। स्त्र हिं त देख 1 2 ॥ 
मी. माशिय़ा विभूती । आगि विभूती अिष्टिलिया व्यक्ती । 
हैं आघवे योगप्रतीती । इयेची मानी ॥ ५.॥ 
ह्णौनि निःशंकें योगें ।॥ मज मीनका मनोंचाने आंग्रे । 
तेथ संशयो करणें न लगे | त्रिशुद्दी जाण ॥ ६॥ 
अहं सर्वल्य प्रभवो मत्तः सर्च प्रचतेते । 
इति मत्वा भज़ते मां बुघा भावसमन्विताः ॥८॥ 
जैसे सूर्य सूयातें वावालिलें । कां चंदें चंद्रेंमेयांसिं खेब॑ दीघले । 
ना तारे सरिसेन पांडे मीनछ । दोन्ही बोच ॥७॥ 
तैसे प्रयाग होत सामरस्याचें | वारे 3०साण तरंगत आहे सात्विकाचे । 
ते संवादचतुःपथिच । गणेश जाळे ॥ ८. ॥ 
मश्विता मद्ग तप्राणा बोधयंतः परस्परम | 
कथयंतमश्ध मां नित्यं तुष्यंति च रमंतिच ॥ ९॥ 
तेवहां तेया महासुखाचेनि भर । घाउनि निगति बोध बाहिरे । 
मिया घाले तेणें उद्गारं। छागति गजा ॥ ९ ॥ 
पं गुरुशिष्यसंबंधु येकांतीं । जेया अक्षरा एकाची वदती । 
ते मेघाचेयापरी त्रीजगती । गजत असे ॥ ११० ॥ 
जैसी कमलकलिका जालेपणें | हृदयीचेया मकरंदातें राहों नेणें । 
ते राया रंका करी पारणं | आमोदाचे ॥ ११ ॥ 
तसं मातें विश्वि कथित । कथितेनें तोखें कथू विसरत | 
मंग तेया बविसरलेयामाशझि विरत् । आंगे जीवे ॥ १२ ॥ 
, १ श्रेमाचेनि नोहवसपणं । नाहि रान दियो जाणणे । 
के माझे चि सुख आवडगे । आपणपेयांसि जिंहिं ॥ १३ ॥ 


भाधाथथेदीपिका- २३१ 

लेषां सततयुक्तानां भर्जतां प्रीतिपूर्थ कम | 

ददामि बुद्धियोगे तं येन मामुपयांतिते॥ १० ॥ 
तेयां मग आझ्षी काहीं 1 अजुना देयावें पाई । 
तें ठांडाचे चि लरिहिं | सेल घेतली ॥ १४ ॥ 
कां ते जिया बाटा । निगाळे गा सूभटा । 
ते सोये पां येडाने अव्हांटा । स्वर्गापवर्ग ॥ १५ ॥ 
हणौनि तिहिं प्रेम घरिलें । तें चि देणें येयां उपाइले । 
पारे यां देआवे तें इहीं चि केलें । आपणपें थि पैं ॥ १६ ॥ 
एयार्वारि.एतुळें घडे । जें तें चि प्रेम आगलें वाढे ॥ 
आणि कालाची दीठि न पडे । हें साम्य करणें ॥ १७.॥ 
ललेयाचिया बालका किरीटी । 
गवसणी घाळूनु आपलेया स्नेहाची दीठी । 
जैसी खेळतां पाठोवाटी । 
माता निहाळी ॥ १८ ॥ 
ते जो जो खेळु दावी । तो तो सोनेयाचा करूनि ठेवी । ९ 
तैसी उपास्तीची पदवी । मी पोरबीतु जायें ॥ १०. ॥ 
जिये पदवियेचानि पोरवकें । ते मातें. पावति सुखें । 
है पाछाति मज विशेषें | करुं आवडे ॥ १२० ॥ 
आगा या विश्वासि मी माझें कोड । 
मज तेया अनन्यगतीची चाड । 
कां जे प्रेमछांचें सांकड । 
आमचां घरीं ॥ २१ ॥ 
पाहे पां स्वर्ग मोक्ष उपाइळे । 
दोन्हीं मार्ग तेयात्रिया ।चि वाहाणी आहाति ठेविले 1 
आह्मी आंग शोषा वेचिलें । 
टर्क्मायोर्स ॥॥ २२ ॥ 


श्जद्‌ अध्याय १० वा: 


पारे आपणपें जें एक । तें सवियां बरवें साजूक । 
प्रेमलांछागिं देख । ठेविलें जतनें ॥ २३ ॥ 
हा ठाबो वेऱ्हीं किरेटी । आल प्रेमळ घेओआ आपणपेयाँसादी । 
इया बोलें या बोलिजति गोठी । तैसिया-न्हवति- ॥ '४ ॥ 
शेषामेवानुकंपाथेमहमशञानजं तमः । 
नादायाम्यात्मभावस्थो शानदीपेन भास्वंता ॥ ११॥ 
झणौोनि मज आत्मियांचा भाउ” | जिहि जियाविया केला ठा३० | 
एकु मींवांचूनि एरु वा३० | केलें जिहीं ॥ २५ ॥ 
तेया तत्वज्ञाना चोखटा । दिवी पोतासाची सूभटा । 
मग मी चि होउनि दीवटा । पुढां चाढे ॥ २६ ॥ 
अज्ञानाचिये राती । माजि तमाची मेहुडीं दाटती । 
तियें, नाशोनि घालीं परोती । ऐसा उदो करीं ॥ २७ ॥ 
ऐसें प्रेमछांचेनि प्रियोत्तमं । बोलिलें पुरुषोत्तमें । 
तेथ अजुन मनोधरमे । निवाला हणे ॥ २८ ॥ 
अजुन उवाच | 
परं ब्रह्म परं धाम पवित्र परमं भवान! 
पुरुष शाश्वत दिव्यमादिदेवमज विभुम ॥ १२ ॥ 
अहो जी अवधारां । भळा केरु फीटला सवंसारा । 
जालां जननीजठरा | वेगला मी ॥ २९ ॥ 
जी जन्मलपण आपुलें । आजि मिय। डोला देखिलें ५ 
आतां जी जीवित हातु चढलें । आवडे तेसें॥ १३० ॥ 
आजि सुविद्ये सुवण जाली । माझेया दैवासे दशा उदैली । 
जें वाक्‍्यकृपा लाधली । देविकेनि मुखे ॥३१॥ 
केणें वचनंतेजकरें । फिटलें आंतु वाहीरीऊ आधारें । 
हणोनि देखतसें साचोकारें | स्त्ररूप तूझे ॥ ३२ ॥ 
'तरि होंसि गा तूं परजंझम । जेयां महाभूतांसि विश्राम | 


भाषाथेदीपिका. २७७ 


तें निमदाम पवित्र परम | जगनाथा ॥ ३३ ॥. 
तूं परमदैवत तीहीं देवां । तूं. पुरुषु जी पंचविसांबां । 
'दविच्य तूं प्रकतिभावां । पैलीकडीलु ॥ ३४ ॥ 
अनादि सिद्ध तूं स्वामी । नाकलिजसि जन्मकर्मी 
तो तूं हे अजि आह्षी । जाणीतलासी ॥ ३५ ॥. 
तू कालयंत्रा सूत्री । तूं इये जीवकले अधिष्ठात्री | 
तूं ब्रह्मकटाहधात्री । हें कललें फुडें ॥ ३६ ॥ 
आहुस्त्वासृषयः सर्वे देवर्षिनोरदस्तथा |. 
असितो देबलो व्यासः स्वयं चेव त्रवोषि में ॥ १३ ॥ 
पैं आणिकि ही एकीपरी । इयाची प्रतीति एतस थोरी । 
जें मागां ऐसें चि रिष्रीश्वरी । सांधितलें तृतें ॥ ३७ ॥. 
तें सांघितलेयाचें साचपण । हें देखत.असे अंतष्करण | 
जें कृपा केली आपण । हझणौनियां ॥ ३८ ॥. 
यऱ्हर्वि नारदु अखंड जवला आहे । 
तो ऐसीं चि वचनें गाये । 
पारे अर्थु न बुझों ठाये.। 
गीत चि आइकों ॥ २९.॥ 
जी. आंघलेया'चां गावीं । जऱ्हीं आपणपें प्रकटले रवी ।. 
तारिंह बोतपली चि तेयां होआवी | वांचू नि प्रकाश नाही॥: १४ ० ॥ 
यज्हाँव देवरिषि अध्यात्म गांतां । आहाच रागेंसिं उमटतां । 
तें चि परिसवे येर चित्ता । नये काहीं ॥ ४१ ॥ 
पे.असिता देवलाचेनि मुखें । मीं येवविधु तूते. आइकें + 
परे तें बुद्धि विषयविर्षे । घारली होती ॥ ४२ ॥ 
आतां आणिंकाऱचे नांवं काइ वेयावे । आपण एउनि- व्यासदियें । 
तुझें स्वरूप आघवे । सर्वत्र सांचिजे॥ ४३-॥ . 
-देक,आंबारी-चिंतामाणि देखिल । जेवि न्हवे झणोनि उपेक्षिका । 

अध्याय १० था. 


पाठिं दौनउदो मोटका जाला । मग होये हणे ॥ ४४ ॥ 
जैसिं व्यासादिकांचीं बोळणीं । तिया मजपासीं रत्नांचिया खाणीं । 
पारे उपेखया जांति वायाणी । तुजवीण देवा ॥ ४५ ॥ 
आतां बाक्‍्यसूर्यकर फांकलें | आणि रिर्खे मार्ग होति जे कथिले . 
त्तेयां आघवेयांचें फीटलें अनोलखपण ॥ ४६ ॥ 

जीवनाचें बीं जेयांचे बोळ । पारे माशियेठांड पडिले खोल । 

तं इये कृपेची जाली वोळ। ह्मणोनि संवाद फर्केसि उठिळें॥ ४७॥ 
कृष्णसंवारदे । फ्रूलीं आलें मकरंदें । 

ते फूल बिनोदें | दीन्हठे मज ॥ ४८ ॥ 

आहो नारदादिकां संतां । तेयांचिया जुतीस्वरूप सारता । 

मीं महोदाधि जालां अनंता । संवादसुखाचा ॥ ४९ ॥ 

प्रभू आधंवेनें जन्मे । जिये पुण्ये केलीं मियां उत्तम । 

तेयां न टकती चि कामें । सद्गुरू तुवां ॥ १७० ॥ 

एऱ्हर्वि वडिलांचेनि मुखे । 

एवंविधु तूते आइकें । 

परि कृपा न कीजे चि तुवां एकें । 

तवं नेणिजे चि काहीं ॥ ५१ ॥ 

ह्मणोनि भाग्य जैसे सानुकुछ । जालेयां जैसे उद्यम सफल । 
तैसें श्रुतादि सकल । गुरुक्षपा साच ॥ ५२ ॥ 

जी बनकरु झाडांसाठीं । पाहूनि जन्मे काढी आटी । 

परि फलेंसीं तै भेटी । जैं वसंतु पावे ॥ ५३ ॥ 

आहो जैं विषयां बोहदु पडे | जें माघूर्य आवडे । 

रसायनें तेव्हालि होंति गोडे | जेंब्हालि आरोग्यता होये ॥ ५४ ॥ 
कां इन्द्रियें वाचा प्राण । यांचें जालेयां साथकपण | 

जै चैतन्य एउनि आपण । संचरे माझि ॥ ५५ ॥ 

ऐेसें दाद्वजात आलोडिळें । अथवा योगादिक अभ्यासिळें । 


भावार्थदोपिका. ०९७५९. 


ते तैं चि ह्णों ये आपुलें । जें आज्ञा देंति युंरू ॥ ५६ ॥ 
,सर्चेमेतडतं मन्ये यन्मां वदास केशव । 
नहि ते भग़वर्न्ष्याक्त विदुर्देबा न दानबाः॥ १४॥ 
ऐसिये जालिये प्रतीतीचेनि माजे । अजुनु निश्चयातिं नाचतु भोजें । 
तेविं चि ह्मणे देवा तूझें । वाक्य मज मानलें ॥ ५७ ॥ 
तारे साच चि गा केंवल्यपती । मज त्रिझुद्धी आलें प्रतीती । 
जें तूं देवांदानवांचिया युक्ती । जो गा न्हवसि ॥ ५८ ॥ 
'तूझीं वाक्यें न लगति देवा । जैसें आपुलेया जाणिजासे जाणिवा । 
ते काहि नाहि हे सद्भावा | भवसाने आलें ॥ ५९ ॥. 
स्वयमेवाश्मनात्मानं वेत्थ त्व पुरुषोत्तम । 
भूतभावन भूतेश देवदेव जगत्पते ॥ १५.॥ 
ए आपुलें वाडपण जेसें । आपण चि जाणिजे आकाशं । 
मीं येतुळी घनवट ऐसें । पृथ्वी नेणे ॥ ६० ॥ 
तैसा आपुदियां सरवशक्ती । तूं जाणसि लक्ष्मीपती । 
एर वेदादिक मती । मिरवती प्रज्ञा वायां ॥ ६१ ॥ 
हां गा मनातें मागें सांडावे । पवनातें वाबीं मवावें। 
आदिशून्य तं उतरानि जावें । केउतें बाहीं ॥ ६२ ॥ 
तैसें तुझे जाणणें आह । हझणोनि कोण्हा हीं टाकतं - नोहे । 
आतां तुझें ज्ञान हाये । तुज चि जोगें ॥ ६३ ॥ 
जी आपणेयातें तूं चि जाणासे । आणि सांघाबेया समर्थ होंसि। 
तरि एकु वेळु घामु प्रसीं । आते निडलिचा ॥ ६४ ॥ 
हैं आइकिलेया कि भूतभावना । त्रिभुवनपंचानना । - 
सकलदेवदेवतात्चंना । जगन्नाथा ॥ ६५ ॥ 
जारे थोरी तूझी पांत आहे । तरि पार्सि उभे ठाकांबिया योग्यु नोहें। 
इया शोच्यतः अहे भिर्ये । तरि उपाउ” नाही आनु ॥ ६६ ५ 

बचुंम्ईस्यद्षाषण दिव्या श्वात्माविभूतयः ! 
याभिर्थिभूतिनिलोकानिमांस्त्व॑ व्याप्य क्छिशि ॥ २८ ॥ 
भरले सरिता समुद्र चहूंकडें। पारे बापयांसि गा कोरडे । 
जैं मेघोनि थेंबटा पडे । तें पारणं तेया॥ ६७ ॥ 
तैसे गुरु सर्वत्र असति । पारे कृष्णा तू "चि आह्मासिं गति । 
विभूती सांघें ॥ ६८ ॥ 
जी तूझिया चि विभृती । तिया चि परिव्यक्ती। 
दिव्या जिया आहाति । तिया दावि मारते ॥ ६९ ३५ 
जिहिं विभूतिं समस्तां । लोकांते व्यापूनि असासे अनंता । 
तिया ब्रह्मनामांकिता । प्रकटा करीं ॥ १७० ॥ 
कथ जिद्यामहं योगिस्त्॑/ सदा परिचितयन । 
केषु केषु च भावेबु चिन्त्यो5सि भगवन्मया ॥ १६॥ 
जी मियां केंसे तूते जाणावे । काइ ह्मणोनि सदा चिंसावे । 
जरि चित्‌ं झणो आघबें | तरि चिंतणें न घडे ॥ ७१ ॥ 
लोरे मागां भाव जेसे । सांवितले तुवां उद्देशें । 
आतां विस्तारूनि तेसें । यकु बेलु सांघें ॥ ७२ ॥ 
जैयां भावांचां ठांड । तूतें चिंतितां मज सायास नाहि । 
तो विवेचूनि देई | यायु आपुला ॥ ७३ ॥ 
जिस्तरेणात्मनो योग विभूर्ति च जनाद॑न । 
भूयः कथय तृसिहि *रण्बतो नास्त मे5मतम्‌॥ १८॥ 
आणिक आपुलिया जिया विभूती । 
तिया ही बोलाबिया भूतप्रती । 
एथ हझणसी पुडुतीं पुडूतीं । 
काड सांघो ॥ ७४ ।| 
तारे. हा भाथो मना । झनं हों देंसि जनाइना । 

जसं. कारितां. अम्नतपाना.4 न ह्मणवे पुर ॥ ७५ ॥ 

जे बकासूकुटाचे सहोदर .। 'मरणाभेण पियाले अमर । 

तऱ्हीं देहाचे पुरंदर | चोदा जांति | ७६ ॥ 

शेसा एकु क्षीराब्विचा वासु । जेयासे अमृतपणांचा आव्हासु । 

त्रेयाचा -हा ठावोवोरे विश्वासु । जें पुरे ह्ृणों नेंदी ॥ ७७ ॥ 

जें मदराचल न ढालितां । क्षीरसागरु न डडुलितां । 

अनादि स्वभावता । आइतें चि आहे ॥ ७८ ॥ 

जें द्रबित नां बद्द । जेथ नणिजति रसभेद | 

भळेलेया ही सिद्ध । आठवें चि फावे ॥ ७९. ॥ 

जेयाची गोडी आवडत खेओ । आधवाचि संसारु होये बा३» | 
बलियां, निव्यता लागे. ए३०_ |. आपणपेयां ॥ १८० ॥ 
जन्ममृत्यूची भाप । हारपाोनि जाये निःशेष.।. 

'आंतु बाहिरि महासुख । वाढो चि लागे | ८१ ॥ 

मग देबंगल्या जार सेविजे । 

तरि तें आपण ,चि. घेडनि ठाकिज । 

तुज ही देतां चित्त माझं । 

पुरे झणा-न शके | ८२ ॥ 

तारे तूझे नावं चि जी आह्यां आवडे | 

बारे भेटि होये आणि जब्नलीक जोडे । 

'पाठिं 'गे]ठि सांघसी सुरवाड । 

सुखाचेनि ॥ ८३॥ 

आतां हैं सुख काइसया सारिखें । काहि निबचेनां परिंतोखं । 
परे येतुलें होये जं येणें सुखे । पुनरावृत्ति नाहीं ॥ ८9 ॥ 
आगा सूर्य कीं सीछा | चंद्रु ह्मणो पांतां आंकुचला 4 

नीच वाहांतां गंगाजळा । काड पारिसेपण आहे ॥ ८५ ॥ 
३६ 

ययावारे तुझीं बोलिलें । हें आह्मी नादासि किं रूप देखिले । 
आजि चंदनतरूचीं फ़ूळें । तुरुंबिळीं आह्मी ॥ ८६ ॥ 


श्रीभगवालुवाच । 
हेत से कथयिष्यामि दिव्या ह्यात्मविभूतयः । 
प्राधान्यतः कुरुश्रेष्ट नास्त्यता विस्तरस्य मे ॥ १९ ॥ 
एया पार्थाचेया बोला । सर्वार्गि कुष्णु डोळला | 
ह्मणे भक्तिक्ञानासे जाला | आधार हा ॥ ८७ ॥ 
एसेया प्रीतिकराचेया तापा आंतु । प्रेमाचा वेगु उपजतु । 
ते सायासें सावरितु अनंतु । काइ बोळे ॥ ८८ ॥ 
ज़िय। जाणितलेया चि साठीं । आतर्वे जाणितलें होये किरिटी । 
जें बीज आल्यां मुठी । तरु आठा "चि आहे ॥ ८९ ॥ 
कां उदाणें हातिं पडिले | तारे आपैसेया चि सांपडली फुलें । 
तेबि देखिलेयां जें देखवळे | विश्व सकळ || १९० ॥ 
मी पितामहाचा पिता । आठवितां नाठवे चित्ता । 
किं हझणतस पांडुसुता । भळ कलं ॥ ९१ ॥ 
अजुनातें ह्मणे येथ काही | आह्या विस्मा करावेया कारण नाहे । 
तो आंगें लेकुरुं काइ । न्हवे चि नंदाचे ॥ ९२ ॥ 
पारे प्रस्तुत हें असो । ऐसे करवी आवडिचा अतिसो । 
मग हणे आईइके गा सांधितसों । घनुधरा ॥ ९३ ॥ 
तरि तुवां पूसिलिया जिया विभूति | तेयांचें अपारपण सुभद्रापती । 
जें माझिया चि माझिये मती । आकछति ना ॥ ९४ ॥' 
हाणौनि कैसा आहें मीं केवढा । 
पाहातां..आपणपेया. न्हव चि फुडा । 
एयालागि.प्रधान जिया रूढा। 
तिया विभूति आइके || ९७ ॥ 

यऱ्हर्वि साच चि गा धनुद्धरा । नाहं अंतु माझेया विस्तारा । 
पै गगना ऐसिया अपारा । मज चि माशि असणें ॥ ९६ ॥ 
अहमात्मा गुडाकेश सर्वभूताशयास्थितः । 
अहमादिश्व मध्ये च भूतानामंत एव च ॥ ८४० ॥ 
आइकें कुटिकालकमस्तका । धनुर्वेद ञ्येबका | 
मी आत्मा असें एकेका । भूतमात्राचां ठांई ॥ ९७ ॥ 
आंतुलीकडे मी चि आहे अंतष्करणीं । 
बाहीरि माझी चि गवसणी । 
आदि मीं निवाणीं । 
मध्ये हीं मी ॥ ०८ ॥ 
जैसे मेघांसि तलिवारे । एक आकाश चि आंतु बाहिरि | 
आणि आकाश चि जालें अवधारें । असणेंयासि ॥ ९९ ॥ 
पाठि लया जेव्हाळि जांति । तेव्हळि आकाश चि होउनि ठांति | 
तेवि आदिस्थितिगति । भूतांसि मीं || २०० ॥ 
ऐसे बहुबस व्यापकपण । माझे विभूतियोगें जाण । 
तारे जीवाचे करूनि श्रवण । सर्व ही आइक ॥ १ ॥ 
हैं बोलोनि ता कृपावेतु । ह्मणे विष्णु मी आदित्या आंतु । 
रावि मियां रारिमवंतु । सुप्रभा जो ॥ २ ॥ 
आदित्यानामहं विष्णुज्यातिषां रविर॑ंशुमान्‌ । 
मरीचिमैरुतामास्म नक्षत्राणामहं शाशी ॥ २१ 0 
मरुद्रणाचां भागिं । मरीचि ह्मणे मी शाष्ट्रि । 
चंद्र मो गगन रंगीं | तारांमाझि ॥ ३ ॥ 
रूद्राणां शंकरसश्थास्म वित्तेशो यक्षरक्तसाम्‌। 
वसूनां पावकश्धास्मि मेरूः शिखरिणामहम्‌॥ २२॥ 
अशेषां हि रुद्रगणांमाझारे ॥ शंकरु जो मी मदनांरि । 
तो मीं गा एथ न करीं । भ्रांति काहीं ॥ ४ ॥ 

यक्षरक्षगणांआंतु । शंभूचा जो धनवंतु । 


'तो कुबेरु मी अनंतु । हणता जाला ॥ ५ ॥ 


आठां बसूंमाझारि । पावकु तो मीं अवधारी । 
शिखराथिलेयां सर्वा उपरि । मरु तो मो ॥ 4६ ॥ 
बेदानां सामवेदो ५स्मि देवानामस्मि वासवः । 
इंद्रियाणां मनश्वास्मि भ्रूतानामास्मि चेतना ॥ २३ ॥ 
ब्रेदांमाझि सामवेदू । तो मी हणे गोविंद । 
देवांमाझि प्रसिद्ध । महेंद्र तो मीं 1 ॥ ७ ॥ 
इंद्रियांमाझि अकरावे । मन ते मीं जाणावे । 
भूतांमाझे स्वभावे | चेतना ते मीं ॥ ८ ॥ 
पुरोधसां च मुख्य मां विद्धि पार्थ बृहस्पतिम्‌। 
सेनानीनामहं स्कंदूःः सरसामस्मि सागरः ॥ २७ ॥ 
जो स्वर्गसिंहासना साहो । सर्वज्ञते आदिचा ठाओ । 
पुरोहितांमाझे राओ । ब्लहस्पति मीं ॥ ९ ॥ 
त्रिभुवानेचेया सेनापती । आंतु स्कंदू तो मी महामती । 
जो हरवीर्ये अग्निसंगति | कृत्तिकां आंतु जाला ॥ २१० ॥ 
सकलां सरोवरां माझारे जाणसि। समुद्र तो मीं जरूराशि । 
महारिखीं माझि तपोराशि । भूगु तो मीं ॥ ११ ॥ 
महर्षीणां भअगुश्हं गिरामस्म्येकमक्षरम । 
यज्ञानां जपयक्षो$स्मि स्थावराणां हिमालय: ॥ २५ ॥ 
अशेषां हीं वाचां । आंतु नडनाचु जेथ सत्याचा । 
ते अक्षर मी वेकुंठिचा । बेल्हाळु हणे ॥ १२ ॥ 
समस्तां हिं यज्ञाचां पैकि । जपयज्ञ तो मीं इये लोकिं । 
जो कमत्यागी कम्मोदिकीं । निफजविजे ॥ १३ ॥ 
स्थावरां गिरिं आंतु । पुण्यपूंज्यु जो हिमवंतु । 
तो मीं ह्मगे कांतु । लक्ष्मीयेचा ॥ १४ ॥ 

अशबत्थः सर्वेचुक्षाणां देवषोणां च नारदः । 
गंधवोणां चित्ररथः खिद्धानां कपिलो मुनिः ॥ २६ ॥ 

कल्पद्गुमु हान पारिजातु । युणें चंदनु पें त्रिख्यातु । 

तहहैं वृक्षजातां आंतु । अश्वत्थु तो मी ॥ १५ ॥ 

देवऋषीं आंतु पांडवा | नारदु तो मी जाणावां । 

 चित्ररथु तो मीं गंछव! । सकलां माझि ॥ १६ ॥ 

अशोषां हीं सिद्धां । माझि कपिलाचार्य प्रवुद्धा । 

तुरंगमां प्रसिद्धां । माझि उच्चेश्रवा तो मीं॥ १७॥ 
उच्चेःश्रवसमश्बानां विद्धि मामम्पतोज्धवम्‌_। 
फेरावतं गज़ेंद्राणां नराणां च नराधिपम्‌ ॥ २७ ॥ 

राज्यभूषणगजा आंतु । अजुना मीं गा ऐरावतु । 

पयोराशि सुमथितु । वियाळा जेयात ॥ १८ ॥ 

येयां नरा माझि राजा । तो विभूतिविशेष माझा । 

जेयांतें सकछलोक प्रजा । होउनि सेविति | १९ ॥ 
आयु घानामहं वद्ध घेनूनामास्म कामधुक । 
प्रजनश्वास्म कंदर्यः सर्पाणामस्मि वाखुकिः ॥ २८॥ 

पैं अशेषां हिं हातियरां | माझि वज्ज तें मिं धनुद्धरा । 

जें शतमखोत्तीर्णकरा । हातीं असे || २२० ॥ 

धेनू मध्ये कामधेनु । ते मीं हणे विश्वेशानु । 

जन्मवितेयां आंतु मदनु । ते मीं "चि जाण ॥२१ ॥ 

सर्पकुळा आंतु अधिष्टाता । वासुकी तो मीं कुंतीसुता । 

नागां माझि समस्तां । अनंतुता मीं ॥ २२॥ 
अनंतश्थास्मि नागानां वरूणो यादसामहम | 
पितृणामर्यमा चास्मि यमः संयमतामहम्‌ ॥ २९ ॥ 

आगा यादसां आंतु । जो पश्चिमदिशचा कांतु । 

तो मी हणे अनंतु । वरुणु तो मी ॥ २३ ॥ 

आगा पितृगणां समस्तां । अयमा जो पितृदेवता । 
तो मीं हें तत्वता । पांडुकुमरा ॥ २४ ॥ 
आगा जगाचीं शुभाझुमें लिहिति । प्राणांचा उगणां घेति | 
मग केलया अनुरूप देती । स्वर्गमोक्षु जे ॥ २५ ॥। 
तेयां नियामितेयांतु यमु । जो कर्मसाक्षि धर्मु । 
तो मीं हणे रामु । अजुनाते ॥ २६१ 
प्रस्हादश्वास्मि दैत्यानां कालः कलूयतामहम । 
म्शगाणां च झर्गेद्रोहे बैनतेयस्थ पश्चिणास्‌॥ ३० ॥ 
आगा देत्यांचां कुलीं । प्रह्मद तो मी निहालीं । 
हझणोनि द्वेष्यमावादिमलीं । ढींपे चि ना ॥ २७ ॥ 
पैं कलितियां माझि महाकाल । तो मीं हझणे गोपाल । 
स्वापदां आंतु शादेलु । तो माझें चि रूप ॥ २८ ॥ 
आगा पक्षजातीं माझारे । गरुडू तो भी अवघारिं । 
ह्मणौनि निभियाचिये पाठीवरी । वाहबे मीं ॥ २९ ॥ 
पवन: पवतामास्म रामः शास्त्रभ्थतामहम_ । 
झबाणां मकरथश्धास्मि स्त्रोतसामास्मि जान्हवी ॥ ३१॥ 
पृश्वीचेया पैसारा । माझि टाकितेया धनुद्धरा । 
येके चि उडाणें स्वर्गातरा । करिति जें कां ॥ २३० ॥ 
तेयां बहिलेयां आणि गतिमंतां | 
आंतु पबनु तो मीं पांडुसुता । 
शस्त्रधरां समस्तां । 
माझि रामु तो मी ॥ ३१ ॥ 
सांकडलेया धर्मोचेनि कैबारें | आपणपेयां धनुष करुनि दुसरें । 
विजयलक्ष्मी एक मोहरें । केलें त्रेती ॥ ३२ ॥ 
पृष्टि उभे ठाकौनि सुवेलीं । प्रतापे लुंकेश्वराचां सिसालीं । 
गगनीं उदो हणतयां बलि । दीघली भूतां ॥ ३३ ।' 

जणें देवांचा मानु साधिला । धर्म्मासि जीर्णोद्धारु केला । 

सूर्यवंशी उदैला । सूर्या जा कां ॥ ३४ ॥ 

तो हातियेरप्राजितियां आंतु । रामचेट्ट जानकीयेचा कांतु । 

आणि मकरु मीं + त्तिवंतु । जलचरां माझे ॥ ३०५ ॥ 

मैं समस्तां वोघां । आंतु भागीरथी गंगा । 

ते जेव्हां गीलिली मग जांघा । फाड़नि दीन्हली ॥ ३६ ॥ 

जे त्रिमुवनेकसरिता । जान्हवी मीं पांडूसुता । 

जलप्रवाहां समस्तां । माझे जाण | ३७ | 
सर्गाणामादिरंतस्र्व मध्ये चेचाहमजुन । 
अध्यात्मविद्या विद्यानां वादः प्रवदतामहम्‌ ॥ ३२॥ 

ऐसां वेगलालां सृष्टि पेकि । विभूति नाम स्तुति एकैर्कि । 

सगलेनि जन्मसहस्त्री अवलोकीं । पारे आधिया न्हत्रति गा॥ ३८ ॥ 

आगा आघवीं चि नक्षत्रे बेंचावीं । 

ऐसी चाड उपजे जीवीं । 

तैं गगनाची बांधावी । 

लोथ जेवि ॥ २९ ॥ 

कां परथ्वीचेयां परमाणू उगाणा घयावा । भूगोल काखे सुआवा | 

तेसा हा विस्तारु माझा । तरि जाणावें मातें || २४० ॥ 

जें शाखा फूल फल । घे3३* पाहिजे सकल । 

तैं उपडूनु मूल । हातिं घेपे ॥ ४१ ॥ 

तेवि माझे विभूतिविशेष । जाणो पाइजेति अशेष । 

तरि स्वरूप हें निर्दोष । जाणावे माझें ॥ ४२ ॥ 

यज्हविं वेगलालां विभूतीं | काइएक परियससी केती । 

ह्मणोनि एकीहेळा महामती । सबे मीं जाण ॥ ४३ ॥ 

मी आघविया स्ष्टी । आदिमध्यअंती किरीटी | 

उ*तप्नरोत पटी । तंतु जेसा ॥ ४४ ॥ 

एसेया ब्यापका मातें जाणावें । तरि विभूतिभेदी काइ करावें । 
पारे हें तुज योग्य न्हव | ह्णोनि असो ॥ ४०५ ॥ 
कांजेतूं माक्षेया विभूती । हझणोनि तिया आइकें सुभद्रापती । 
तरि विद्यां माझि प्रस्तुती । अध्यात्मविद्या मीं ॥ ४६ ॥ 
आगा बोळतेयाचां ठांई । वादु तो मी पाहीं । 
सकलें शास्त्रसमेत काहीं | सरेचिना ॥ ४७ ॥ 
जो निर्वचु करितां वाढे | आइकिल्यां उत्प्रेक्षे सळ चढे । 
जेयावारे वोलतेयांचीं गोड | बाळणीं होति ॥ ४८ ॥ 
तैसे पां प्रतिपादितेयां माझि वादु । तो मीं झणे मुकुंदु । 
अक्षरां माझि विडठादू । अकारु ता मीं ॥ ४९ ॥ 
अक्षराणामकारो५स्मि डंद्ाः सामासिकस्य च । 
अहमेवाक्षयः कालो घाताहं विश्वतोमुखः ॥ ३३4 
समासा माझा९ । द्वेद तो मीं अवधारी । 
जा मशका लागोनि ब्रह्माबेऱ्हीं | प्रासी तो मीं ॥ २५० ॥ 
जा प्रल्यतेजा देतां मीठी । सगलेया पवनातें गीलीं किरीटी । 
आकाश जेयाचां पोटीं | सामावळ ॥ ७१ ॥ 
एसा अपारु जो कां कालू । ती मी ह्मण छक्ष्मीलीलु । 
एया वारे सृष्टिचा मेळ । सखजीं तो मों | ५२ || 
म्गत्युः सरवेहरश्वाहमुद्धवश्थ भावेष्यताम्‌। 
कौर्तिः श्रौवाकक्‍च नारीणां स्म्वतिर्म था घति क्षमा॥ ३७॥ 
आणि स्त्रजिलेयां भूतातें मीं चिं घरी । 
सकलां ही जीवन मी चि अवघारीं । 
शोर्षि सकलाते संहारीं । 
तव्हालि मृत्यु ही मी चि ॥ ६३ ॥ 
आतां स्त्रीगणाचां पैकीं | माझिया विभूति सात योके । 
तेती आइक कवतिकीं १ सांघिजति ॥ ५४ ॥ 

तारे सदा नबी जे कौत्ति । ते अजुना माझी मूर्ति । 

आणि ओऔदायाची संपति । ते ही मी चि जाण ॥ "५५ ॥ 

पे स्थेथताअनुजिनी । मेघा ते मीं ये जनीं । 

घृति मी त्रिभुवनी । क्षमा ते मीं ॥ ५६ ॥ 

एवं नारी माझारे । इया सात शक्ती मीं अवधारीं । 

एसे संसारगजकेसरी । ह्मणता जाला ॥ ५७ ॥ 
बहत्साम तथा साम्नां गायत्री छंदसामहम । 
मासानां मागशीषोंहम्वतूनां कुसुमाकरः ॥ ३५॥ 

बदराशिचेया सामां । आंतु ब्रृहत्साम प्रियोत्तमा । 

तो मीं हणे रमा-- । प्राणश्वरु ॥ ५८ ॥ 

आया गायत्रीछंद जें ह्मणिजे | सकल छंदांमाझि जें । 

तें स्वरूप माझें । जाण निश्रांत ॥ ५९ || 

मासां आंतु मार्गशिरु । तो मीं हणे सारंगधरु । 

रुतूं आंतु कुसुमाकरु । बसंतु तो मीं ॥ २६० ॥ 
द्यते छलयतामास्मि तेजतेजस्विनामहम्‌ । 
जयो5स्मि व्यवसायो5स्मि सत्त्वं सत्ववतामहम ॥३६॥ 

यां खेलतेयां बिंदाणां । माझि द्यूत मीं विचक्षणा । 

हार्णानि चोहटां चोबारा कवणां । वारु नये ॥ ६१ ॥ 

आगा सकलां हिं तेजसां । माझि तेज तें मीं भर्वसा । 

मीं कार्य उद्देशां । सकलां माझि ॥ ६२ ॥ 

जेणे चाखाळुती सन्या3% | तो व्यवसाया आंतु व्यवसाऊ* । 

माझें रूप हें हणे रां । सुरवरांचा ॥ ६३ ॥ | 

सत्वाथिलेयां आंतु | सत्व सें मीं झणे अनंतु । 

यां यादवां आंतु श्रीमंतु । तो मीं जाणपें ॥ ६४ ॥ 
वृष्णीनां वाखुदेवो$स्मि पांडवाना 'घनंजयः । 
मुनीनामप्यहं व्यासः कवीनामुशना कवि :॥ ३७॥ 

रे 

जो देवकिये वसुदवातव जाला । कुमारीसाठिं गोकुला नेला | 
प्राणु सकटुनि आटिला । परतनेचा ॥ ६५ ॥ 
नुमटतां बालपणाची फ़ूली । जेणे मियां अदानवी सृष्टि केली । 
कारें गिरिवरु धरुनि उमाणिली । महेंद्रमहिमा ॥ ६६ ॥ 
कालिंदियेचे हृदयशाल्यु फेडिलें । 
जेणें मियां जलतें गोकुळ राखिले ! 
वांसुरुवां साठिं लाविळें | 
विरिंची पिंस ॥ ६७ ॥ 
प्रथमदशेचिये अटाटे । माझि कंसा ऐसीं अचार्टे । 
महा ढेंढीं अवचटें | लीला चि नाशिलीं ॥ ६८ ॥ 
हें काइ एक केती सांघावें । तुवां हिं देखिलें आइकिलें आघवें | 
तरि यादवां माझि जाणावें । हैं चि रूप माझे ॥ ६९ ॥ 
आणि सोमवंसिचेयां पांडवां | माझ अजुनु तो मीं जाणावा । 
ह्मणोनि येकमेकाचेयां प्रेमभावां | सळ चडतसे ॥ २७० ॥ 
मुनी आंतु व्यासु देऊ” | तो ह्मणे मीं यादवरा३» | 
कविं आंतु वरैया ठा3? | उशना कवि तो मीं ॥ ७१ ॥ 

दृंडो द्मयतामास्म नीतिरास्म जिगाषताम । 

माने चेवास्मि गुह्यानां ज्ञानं ज्ञानबतामहम्‌॥ ३८॥ 
आगा नियमितेयां माझारि । दंडु मीं अवधारें .| 
जो मुंगिये ठागोनि ब्रक्माब्रेर्ही | नीयमीतु असे ॥ ७२ ॥ 
पैं सारासार निद्धीरितेयां । धर्मज्ञतेचा पक्षु धरीतेयां । 
सकलां शास्त्रां माझे ययां । नीतिशास्त्र तें मीं ॥ ७३ ॥ 
आधघवेयां गूढां । माझे मोन मीं सुहाडा | 
हझणोनि बोलतेया पढां | स्तष्टा ही नेणु होये ॥ ७४ ॥ 
आगा ज्ञानियांचां ठांई । ज्ञान तें मीं पाहीं । 
आतां असो हे काहीं । पार नेदखों | ७५ ॥ 

थश्यापि सर्वभूतानां बीज तदहमर्जुन । 
न तदास्ति विना यत्खस्यान्मया भूर्त चराचरम्‌ ॥ ३९ ॥ 


पाहि पजञन्याचिया धारां । लेख हाइ धनुद्धेरा । 
कां प्रथ्वीचेया तृणांकुरां । होईल ठी ॥ ७३ ॥ 
नां तारे महोदाथिचेयां तरंगां । व्यवस्था जेवि करूं नैये पैं गा । 
तेवि माझेयां वेखां गा । लेख नाहिं | ७७ ॥ 
ऐसिया पांचसात प्रचाना । विभूती सांघितलिया अजुना । 
तो उद्देझु गा मना । आहाचु गमळा ॥ ७८ ॥ 
नांतो5स्ति सम दिव्यानां विभूतीनां परंतप । 
पष तृद्देशतः पोक्तो विभूतार्विस्तरो मया ॥ ४० ॥ 
एऱ्हवि विभूति-विस्तारा काहिं । एथ सवेथा लेख नाहिं । 
ह्मणौोनि तूं परियससी काइ । आक्मीं सांघो केती ॥ ७९ ॥ 
एया ळागि येकी हेळा तुज । दाऊं आतां वर्म निज । 
तारे सर्वे भूतांकुरे बीज । विरूढतसे ते मीं ॥ २८० ॥ 
हणौनि साने थोर न ह्मणणावे । उंच नीच भार सांडावे । 
एकु मी चि ऐसें जाणावें । वस्तुजात तें ॥ ८१ ॥ 
यद्यद्विभातिमत्सत्वं श्रोमद्मितमेब वा । 
तत्तदेवावगच्छ त्वं मम तेजा5शसंभवम्‌ ॥ ४१ ॥ 
आतां ण्या ही वारे साधारण । 
आइक पां आणिकि ही एक स्वूण । 
तारे अर्जुंना तें जाण । 
विभूति माझी ॥ ८२ ॥ 
जेथ संपत्ति आणि दया । दोन्हीं आलि असति एका चि ठाया । 
ते ते जाण धनंजया | अंश माझे ॥ ८३ ॥ 
अथवा एकलें बिंब गगनीं । परि प्रभा फांके जेवि त्रिमुवनीं । 
तेस मज येकाची सकल जनीं । आज्ञा पालिजे ॥ ८४ ॥ 

तयातें एकलें हैं झनें ह्षणा । तो निद्नेनु या भाषा नेणा । 
काइ कामधेनू सर्वे उगाणा । चालतसे ॥ ८५६ ॥ 

तियेतें जेघवां जें जो मागे । तें ते एकसरे प्रसर्वाो लागे । 
तेबि विभव तेया आंगें | होडनि आळें ॥ ८६ ॥ 
तेयातें ओलगसाबेयाची संज्ञा । जे नमस्कारिजेति आज्ञा । 
ऐसे त आहाति प्राज्ञा । अवतार आमचे || ८७ ॥ 
आणि एक सामान्य विदोष । हें जें जाणणें सदोष । 

जें मीं चि येकु अशेप । विश्व हे हझणोनि ॥ ८८ ॥ 
तारे आतां साधारणु आणि चांगु । 

ऐेसा केसा कल्पावा पां विभागु । 

वायां चि आपुलिये दीटी वंगु । 

भेदाचा लावावा ॥ ८० ॥ 

एज्हविं तऱ्हीं तूप काइसेया गुसलावें | 

अमृत कां गालुनु आधे करावें । 

हां गा पाउसीं काड डावे | 

जेवणे आंग होये |॥ ९० ॥ 

पैं सूर्यबिंबासि पोटपाठि । देखतां नाशे आपुली दृष्टि । 
तेवि माझां स्वरूप गोठि | सामान्यविरोप चि ॥ ९१ १ 


अथवा बडुनेतेन कि ज्ञातेन तवाजञुन । 
किष्रभ्याहमिद रूत्स्नमेकांशिन स्थितो जगत्‌ ॥ 8२॥ 
आणि सिनानां विभूतीं | मज अपारातें मविसी केती । 
ह्णौनि सुभद्रापती । असो हैं जाणणें ॥ ९२ ॥ 
आतां पैं माझेनि येकें अंशें | जें हें जग चि व्यापलें असे । 
एया लागि भेटु सांडी सरिसें । साम्ये भज ॥ ०३॥ 
ऐसे बुधवनवसंतें । तेणें विरक्तांचेन कांतें । 
बोडिलें श्रीमंतें । कृष्णदेबे ॥ ९४ ॥ 

तेथ अजुनु हणे स्वामीं । येतुलें रहस्ये बालिळं तुह्मी । 

जें भेदु येकु आणिकु आकि । सांडावा तरिं ॥ ९५ | 
आहो सूर्ये हणे जगातें। हैं आंधोरें दवडा कां परोतें । 
तेवि घसालछु ह्मणे देवातें | तरि अधिकु जी बोळ ॥ ९६ ॥ 
तूझें नाम चि कोण्ही वेळे । जेयांचेया मुखाकानासि मिळे । 
तेयांचेया हृदयात सांडूनि पवळे । भेदू जी हा ॥ ९७॥ 
चंद्रबिंबाचां गाभारां । रिगालेयां जारे उबारा । 

तैसें राभस्ये सारंगधरा । बोला तुझं || ९८ ॥ 

तेथ सवियां चि परि तोखौनि देवें । 

अजुनातें आलिंगिलें जीवें । 

मग ह्मणे तुवां न कोपावें । 

आमचेया बोला || २९९, || 

आहझ्मी तुज भेदाचिया वाहाणीं । 

सांघीतळी जे विभूतीची काहाणी । 

ते अभेदें अंतष्करणीं । 

मानली कीं न मने || ३०० ॥ 

हें चि पाहावेया लागि । बोलिकों बाहिर सवडिया भंगीं | 
तव विभूति तुज चांगी । आळी बोधा ॥ १ ॥ 

तेथ अजुन ह्मणे देवें । हैं आपुळें आपण जाणावें । 

परि देखतसे आधघर्वे | तुवां आरंभले ॥ २ ॥ 

पैं राया तो पांड्सुत | ऐसिये प्रतीतीचा जाला वरेतु । 

एया संजयाचेया बोला नित्रातु । 'इतराष्ट्र राहे ॥ ३ |. 

कि संजयो दुखवळेने 'अंतष्करणें | हणे नवलना हेंकेंवं दवडणें | 
हा आंतु मीं घडसा ह्मणे । तबं आंतु ही आंघला ॥ ४ ॥ 
पारे हें असो आत्तां तो अजुन | अद्वैताचा वाढवीलसे मानु । 
कि तेया वारे आनु । विवंसामांडळा 1 ५ || 

हणे हे चि हृदया आंतुली प्रतीती । 

बाहिरि अवतरो कां डंलिया प्रति । 

यया चित्ताचां पाउलीं मती । 

उठिती जाली ॥ ६ ॥ 

मियां इहीं चि दोहीं डोळां । झोंबावें विश्वरूपा सकला | 
येवढी हावं देंवांगला । ह्मणोनि करी ॥ ७॥ 

आजि तो कल्पतरूचची शाखा | हझणौनि वांझोळें न लागति देखां। 
जें जे येईळ तेयाचेया मुखा । तें साच कारेतसे एरु ॥ ८॥ 
जो प्रज्हादाचेया बोळा | विषयो ही सकळ आपण जाला । 
तो सद्दुरु असे जोडला | किरीटी तेया ॥ ९ ॥ 

हणौनि विश्वरूप पूसावेया लागि । 

पार्थु रिगता होईल कवणी भंगीं । 

ते सांघिजेल पुढिलिये कथाप्रसंगीं । 

झणे ज्ञानदे३» निव्तत्तिचा दासु | ३१० || 


३% | तत्सदिति श्रीमद्वगवद्रीतासूपनिषत्सु ब्रह्मविद्यायां 
योगशास्त्र श्रीकृष्णाजुनसंवादे विभूतियोगो 
नाम दडामो5व्याय: ॥ 


॥ भ्षीकृप्णापणमस्तु ॥ 





ज्ञानेश्वरी 


ण 0- 


अध्याय अकरावा 


भीगणशायनमः ॥ 


आतां एयाबारे एकादशी । कथा आहे दोहो रास । 

जेथ पार्था विश्वरूपेंसीं । भेटि होइल ॥ १ ॥ 

जेथ शांताचेया घरा । अद्भूतु आला आहे पाहुणोरा । 
आणि येरां हि रसां पांतिकरां । जाळा मानु ॥ २ ॥ 
वघुवरांचिये मीलणीं । जैसिं वऱ्हडियां हिं छुगडीं लेणी | 
तैसे देशिचिये सुखासनीं | मिरवळे रस ॥ ३ ॥ 

परे शांताद्वुत बरबें । जेथ डोलेयांचा अंजुलिं घेयावें । 
जेसे हरिहर प्रेमभावें | आळे खेवां ) ४॥ 

नातारे अवंसेचां दिसीं । भेटली दोन्ही बिबें जेसीं । 

तेवि येकवला रसी । केला जेथ ॥ ५ ॥ 

मीसछे गंगेयमुनेचे 3“ध । तेसें यां रसांचें जाळे प्रयाग । 
हाणीनि सुस्नात हांत जग | आघर्वे एथ ॥ ६ ॥ 

मध्ये 'शीतासरस्वती गुपित । आणि दोन्ही रस.वोघ मूर्च । 
या कागि त्रिवेणी होये उचित | फाबली बापा ॥ ७ ॥ 
एश श्रथपणाचेनि दारे । तीर्थि रिगतां सोपारें । 

क्ञानदे७» झणे दातारें | माझेनि केले ॥ ८ || 

तीरें संस्कृताचीं गहन । तोड़नि मऱ्हाटिंया केलीं शब्दसोपानें । 
रचिलीं धर्मनिधानें । निदृत्तिदेवें ॥ ९ | 
हणीनि भलतेणें एथ न्हावें । प्रयागीं माधवी विश्वरूपातें पाहावें। 
एतुळानि संसारा देयावें। तिळोदक ॥ १० ॥ 
हैं असो ऐसे सावेव । जेथ सांसिनळे आथि रसभाव । 

थ श्रवणसुखाची राणिव । जोडली जगा ॥ ११ ॥ 

जेथ शांताद्वुत रोकडे । आणि एरां रसां पडप जोडे । 
हं अल्प चि पारे उघडें | केबल्य जेथ ॥ १२ ॥ 
तो हा अकरावां अध्या३» | देवांचे आपणपें ठेविता ठा३»। 
पारे केसा सर्देवांचा राउ० | जें एथ हि पातला ॥ १३ ॥ 
आदि अजुनु चि काइ ह्ाणों पातला | 
आजि हा आवडतेया हि सुकालु जाला | 
जें गीतार्थु हा आला । 
मऱ्हाटिया ॥ १४ ॥ 


- एया चि लागे आतां भाजे । विनविछ तं आशकिजे । 


तारे अवधान आतां दीजे । सजञनीं तुतीं ॥ १५ ॥. 
आहो तेविं चि तुझां संतांचिये सभे । 

एसी सलगि करु न लभ । 

पारे मानाबे जी छामें । 

अपल्या मातें ॥ १६ ॥ 

आहो परसा आपण चि पढविज । 

भग बोले तबं तबं माथा तूकिजे । 

कां करबिलेनि चोजे न रिझे । 

बालका माए ॥ १७ || 

तवि मी जें जे बोलें । ते प्रभू तुमचे चि केले | 
हणोंनि अबधारिजो आपुळें । आपण देवा ॥ १८॥ 

हैं सारस्वताचें गोड । तुझीं चि लाबैलें जी झाड । 

तारे अवघानामृतें वाड । सिंपोनि कीजो॥ १९ ॥ 

मग हें रसभावफ़ूलीं फुलेल | नाना फलभारें भरेल । 
तुमचेनि प्रसादे होइल | उपयोगु जगा ॥ २० ॥ 

येया बोला संत रिझले । हणति तोखलों गा भलें केलें । 
आतां साघें जें बोलिलें | अजुने तेथ ॥ २१ ॥ 

तवं निदृत्तिदासु ह्मणे । कृष्णा अजुनाचें बोलणें । 

मीं प्राकृतु काइ सांघो जाणें । पारे बोलबाल तुह्मी ॥ २२ ॥ 
आहो रानिचेयां पालेखाइरां । नेवाणे करबिलें लंकेश्वरा । 
एकला अजुनु परि अकरा | न जाणे क्षोणी ॥ २३ ॥ 
हझणौोनि समर्थ होये साहाकारी । मान्हवे कैसें सचराचारीं । 
तुझीं संत तियापरीं । बोलवां माते ॥ २४ ॥ 

तारे आतां बोलतसे *आइकां । हा गीताअभिप्रा३» नीका । 
जो वैकुंठनायका । मुखोनि निगाला | २५ ॥ 

बापु ग्रंथु गीता । जो वेदीं प्रतिपाद्य देवता । 

तो श्रीकृष्णु वक्ता | जिये ग्रंथी ॥ २६ ॥ 

तेथिचें गौरव केसे वानावें | जें शंभूचिये मतीसि नांगबे । 
तें आतां नमस्कारिजे जीवें। हैं चि भें ॥ २७॥ 


अजुन उवाच | 


मद्चुत्रहाय परमं गुह्ममध्यात्मसंशितम्‌ । 
यत्त्वयोक्तं ब'चस्तेन मोहोयं विगतो मम ॥ १ ॥ 
मग आइकां तो किरीटी । घाळूनि विश्वरूपीं दीठि । 
पहिली कैसी गोठि | करिता जाला ॥ २८ ॥ 
हैं सवे ही सर्वेश्वर । ऐसा प्रतीतिगतु जो पतिकरू । 
तो बाहिरे होआबा गोचरु । छोचनांसि ॥ २९ ॥ 
शद | 

हे जीवाआंतुली चाड । पारे देवा सांगतां सांकड । 

जें विश्वरूप गूढ । कैसेनि पूसावें ॥ ३० ॥ 

हणे मागां कंब्हणें काहीं । जें पढियंतेन प्रसिळें नाहिं । 

तें सहसा केसं पाहि । सांघा ह्र्णा ॥ ३१ ॥ 

मीं जऱ्हीं सळगीचा चांगु । तऱ्हीं काइ आयिसांडूनि अंतरंगु । 
परि तियें हो हा प्रसंगु । प्रसा भियालीं ॥ ३२ ॥ 

मजासें रहे कारेति बोली । पारे नाहि गरुडाचेया येतुली । 
तो ही सकट हे बोली । करुं न शके ॥ ३३ ॥ 

मी काये सनकांदिकांह्रने आगळा । 

पारै ते ही न करिती चे हा चाळा । 

आणि आवडेन काड प्रेमा । 

गोकुलिचेयांहूनि ॥ ३४ ॥ 

तेयांतें छेकुरुपणें झांकविलें । एकांचे गर्भवास साहिले । 
परे विश्वरूप हें राहविठे | दावि चि ना॥ ३५॥ 

हा ठावावेऱ्ही गुज | याचिये अंतरिचें निज । 

केवि उराउरी मज । पूर्सो येईल ॥ ३६ ॥ 

आणि न पुसों जरि ह्मणें । तारे सुख न्हवेंळ अंतष्करणें । 
मग काई करावें जीणें । जीउनि आझ्षी ॥ ३७ ॥ 

हझणोनि एस आतां अळुमाळु ऐसें । मग करुं देवां ठाके तैसें । 
एणें प्रवेत्तता साध्वसें | पार्थ बोला ॥ ३८॥ 

परि ते चि ऐसेनि भावें । जें येकां दों उत्तरांसवें । 

दावी विश्वरूप आधवें | झाडा देउनि ॥ ३९ ॥ 

जैस बांसरु देखिलियां दीठी । घेनु खडपडोनि मोहे उठी । 
मग स्तनामुखाचिये भेटी । काइ पान्हा घरे ॥ ४० ॥ 
तैसा पॉडवाचेनि नावें । जो कृष्णु रानी येका धांवे । 
तेयातें जव अर्जुनें प्रसावें | तवं साहील काई ॥ ४१ ॥ 


अध्याय १श् वा २९९ 


तो साहाजें खेहाचें अवतरण । आणि येरु स्लेहा धातढें माजबण | 
ऐसिये मिलणी वेगलेपण । उरे हें चि बहु ॥ ४२ ॥ 
झणौनि अजुनाचेया बोला सारेसा । 

दे३» विश्वरूप होइल आपिसा । 

तो चि पहिला प्रसंगु केसा । 

आइकिजो तारि ॥ ४३ ॥ 

मग पार्थ देवातें ह्मणे । जें तुझीं मजकारणें । 

बाच्य केलें बोलणें | कृपानिधी | ४४ ॥ 

जें महाभूतं ब्रह्मी आटति । जीव महदादिचे ठाये फीटति । 
ते देऊ” होउनि जें ठांति । तें विसंवणे शेषिचें ॥ ४५ ॥ 
होतें हृदयाचां परीवरी । रोविलें कृपणाचिया परीं । 
शब्दब्रह्मासीं चोरी ।'जेयाची केली |। ४६ ॥ 

तें तुझीं जी आपुलें । मज पुढां हियें फोडिलें | 

जें अध्यात्म वोवालिले । ऐश्वय हरे ॥ ४७ ॥ 

ते वस्तु मज स्वामीं | एकीहेला दीघली तुझं । 

हैं बोलो हणतो तरि आह्मां । तू पाहूनि केचे ॥ ४८॥ 
पारे साच चि मोहाचां महापुरी । बुडालेयां देखोनि सीसवेऱ्हीं | 
तूं आपणपें घातलें हरी । मग काढिले मातें ॥ ४९ ॥ 
एकु तूंबांचूनि काहिं 1 विश्चि दूजेयाची भाष नाहि । 

किं आमचें कमे पाहीं । जें आह्मि आधि हणा ॥ ५० ॥ 
मीं जगीं येकु अजुनु । ऐसा देहिं बांघें अभिमानु । 
आणि कौरांतें यां स्वजनु । आपुला हाणें ॥ ५.१ ॥ 

या ही वारे यांतें मीं मारीन । तेणें पापें कांड करीन । 
ऐसे देखतु होतां दुस्वम । तो चेवविलां तुझीं ॥ ५२ ॥ 
देवा गंघर्वनगरां वसती । टाकुनु गेलेयां छक्ष्मीपती । 
होतां उदकाचिया आर्ची । रोहिणी पींतु ॥ ५३ ॥ 


३०० 


भावाथेदीपिका- 


जी कौडरुं तरि कापडाचें । पारे छाहरी येंत होती सार्चे । 
ऐसेनि वायां मरतेया जीविताचें । श्रेय तुवां घेतळें ॥ ५४ ॥ 
आपुलें बिंब नेदखतां । सिंह कुहां घालील देखों आतां । 
ऐसा घरिजे तेवि अनंता । राखिलें मातें ॥ ५५ ॥ 

यज्हविं तरि माझा एतुले वेऱ्हीं । येथ निश्चयो होता अवघारीं । 
जें आतां चि साते सागरी । एकवाट मिलिजो ॥ ५६ ॥ 

हें युग चि आघवे बुडावें । वारे आकाश ही तूटौनि पडडर्वे । 
परि जूझणें मज नोहावें । गोत्रेसि पैं ॥ ५७॥ 

छऐेसिया अहंकाराचिया वाढी | मियां आग्रहजर्लिं दिघळी बुडी । 
शौंग चि जवला तूं यऱ्हविं काढी । कोण माते ॥ ५८ ॥ 
नाथिलें आपणपें येक मानिलें । 

आणि न्हवतेया नावं गोत्र ठेविलें । 

थोर पिंसें होतें ठागळें । 

पारी राक्षेलां तुझीं ॥ ५९ || 

मागां जळत काढेलो जोहरी । 

तैं ते देहासी चि भय अवघारीं । 

आतां हे जोहरवाहर दुसरी । 

चैतन्या सकट ॥ ६० ॥ 

दुराग्रहें हिरण्याक्षे । माझि बुद्धि सूदळी कक्षे | 

मग मोहाणंवगवाक्षें । रिगोनि ठेला || ६१ ॥ 

एथ तूझेनि गोसांविंपणें । येकाल बुद्धीचेया ठाया येणें । 

हें दुसरें वराहो होणें | पडिळे तुज ॥ ६२ ॥ 

ऐसें ऐसें अपार तूझे केळें | एकी वाचा मीं काइ बोले । 

पारे जें पांचे पाठव मोकलिले । मजप्रति ॥ ६३ ॥ 

तें काहीं न वचे चि वायां । भळें यश फावळें देवराया । 

जें सायतां माया | निरसिळी आजी ॥ ६४ ॥ 


अध्याय ११ था ३०१ 


जी आनंदसरोबरिचों कमलें । तैसे हे तूझे डोळे । 
आपुलेया प्रसादार्ची राउळें | जेया छागि करिति ॥ ६५ ॥ 
हां हो तेया ही आणि मोहाची भेटी । 

हे काइसी जी पाबली गोठी । 

केउति मृगजले वृष्टि । 

वडवानलेसीं ॥ ६६ ॥ 

आणि मी तवं दातारा । इये कृपेचां रिघौनि गाभारां । 
घेतसं चारा । त्रझरसाचा | ६७ ॥ 

तेणे माझा जी मोहो जाए | एथ विस्मो काइ आहे । 

परि उद्धरलां तूझे पाए। सितले आथि ॥ ६८ || 


भवाप्ययौ हि भूतानां श्वतो विस्तरशो मया । 
त्वत्तः कमलपत्राक्ष माहात्म्यपपि चाव्ययम्‌ ॥ २॥ 
पैं कमछायतन डोछसा । सूर्यकोटितेजसा । 
मियां तुज पासोनि महेशा । परिसिळें आजि ॥ ६९ ॥ 
इयें भूतें जेया परीं होति । अथवा लया हान जांति । 
ते मज पुढे प्रकृति | विवंचिळी देवें || ७० ॥ 
आणि प्रकृती कीरु उगाणा दीन्हळा | 
परि पुरुषाचा ही ठा3» फेडिला । 
जेयाचा महिमा पांगुरौनि जाळा | 
घडौता वेदु ॥.७१ ॥ 
कां शब्दराशि वाढे जिये । कां धमा ऐसेयां रत्नातें विये । 
तें तेथिचिये प्रभेचे पार । ३०ळगे झणोनि || ७२ ॥ 
रेसें अगाध माहात्म । जें सकल मार्गा एकगम्य । 
जें स्वयं आत्मानुभवरम्य । ते इयापरीं दाबिळें || ७३ ॥ 
: जैसा. केरु फौटलेयां अभालीं । दीठि रिगे सूर्यमंडलीं । 
कां हातें साने बाबुली । जळ देखिजे ॥ ७४ ॥ 


३०२ 


भावार्थदीपिका, 


नां तरि उकलतेयां सापांचा वेढे । जैसें चंदना खेवं देणें घडे । 
अथबा विवसी पले मग चडे । निघान हाता ॥ ७५ ॥ 
तैसी प्रकृति हे आड होंती ।ते देवें चि सारुनि केली परोती । 
मग परतत्व माझिये मती । सेजार केले || ७६ ॥ 
हझणोनि इये विखिंचा मज देवा । प्रत्यो घडला माझेया जीवा | 
पारे आणिकु येकु हेवा । उपजतु असे ॥ ७७ ॥ 
तो भिडा जारे ह्मणा राहो | तरि आणिक कवणा सांघों जा3* । 
काइ तुज वांचूनि ठा3७ | आणिकु असे ॥ ७८ ॥ 
जलचर जलाचा आभारु धरी । 
बालक स्तनपानीं उपरोधी करी । 
तारे तेयासि जियांवेया हरी । 
उपा३» आणिकु असे ॥ ७९ ॥ 
हणौनि भिड सांकडि न धरवे | आवडे ते तुज पुढां बोलावें । 
तवं राहे झणितळे देवें | चाड सांघें ॥ ८० ॥ 
एबमेतद्यथात्थ त्बमात्मानं परमेश्वर । 
द्ृष्टिमिच्छामि ते रूपमैश्वरं पुरुषोत्तम ॥ ३॥ 
मग बोलिला तो किरीटी । हणणे तुह्मी जे केली गोठि । 
तिये प्रतीति दिठी । निवाली माझी ॥ ८१ ॥ 
आतां जेयाचेनि संकल्पें । हे लोकपरंपरा आरोपे । 
जेया ठायाते आपणपें । मीं गा हणसी ॥ ८२ ॥ 
जें मूलस्वरूप तूझे । जेथोनि इयें द्विमुजे चतुर्भुने । 
सोआंगें सुरकार्याचाने व्याजें | घे3* घे३» यासि ॥ ८३ ॥ 
जल्सेनाचिया गवसणियां । मछ कूमु इया मिरवणियां । 
खेळु सरलेयां तुं गुणियां । सांटविसि जेथें ॥ ८४ ॥ 
उपनिषदें जें गाति । योगिये हृदई रिगोनि पांति । 
जेयातें सनकादिक आहाति । पोटळूनियां ॥ ८५ ॥ 


अध्याय १० था. इक हे 


ऐसें अगाध जें तूझे । विश्वरूप कानीं आइकिजे । 

तें देखावंया चित्त माझें । उताविल देवा ॥ ८६ ॥ 

देवे फेडूनियां सांकड । लोभे पूसिली जारे चाड । 

तारि हैं चि एक वाड । आर्च जी मज ॥ ८७॥ 

तूझें विश्वरूप आघवे । माझिये दाठीसे गोचर होआवें । 
ऐसी थोर आश जीबें । घेतली अस | ८८ ॥ 


मन्यसे यदि तच्छक्त्यं मया दरेष्ट्मिति प्रभो । 
योगेश्वर ततो मे त्वं दशेयात्मानमव्ययम ॥ ४ ॥ 


पण एथ आणिक एक शारंगी । 

तुज विश्वरूपातें देखावेया लागि । 

योग्यता माझां आंगीं । 

असे के नाहिं॥ ८९ ॥ 

हैं आपुळें आपण मीं नेणें । तें कां नेणासे जारे दे३» ह्मणे । 
तरि सरोगु काइ जाणे । निदान रोगाचें ॥ ९० ॥ 

आणि आरत्तेचेंनि पडिभरें। आते आपुली टाके पां विसरे । 
जैसा तान्हेळा हणे न पुरे | समुद्र हा मज ॥ ९? ॥ 
ऐसी सचाडपणाचिया भूली | 

न संभाली सवियां समस्या आपुली । 

यया लागि योग्यता माउली । 

बालाची जाणे ॥ ९२ ॥ 

तेया पारै जनादेना । विचारिजो माझी संभावना । 

मग विश्वरूपदशना । उपक्तमु किजो ॥ ९३ ॥ 

तारे तैसी ते कृपा करा । एज्हविं न्हवे ह्मणां अबघारां । 
वायां चि पंचमालापें बधिरा । सुख केउते देणें ॥ ९४ ॥ 


भमावार्थदीशिका. 


एऱ्हबिं एकलेया बापैयाचिये तृषे । 

मेघु जगा पुरतें काइ न वरिखे । 

परि ते ही वृष्टि उपखे । 

जारे खडकां वारे होए ॥ ९५ ॥ 

चकोरां चंद्राम्ृत फावलें | एरां उप्णवाउाने काइ वारिळें । 
पारे डोछां विण पाहाळें । वायां चि जाए ॥ ९६ ॥ 

हणीनु विश्वरूप तूं सहसा | दाविसी किरु भरवसा । 

जें कां कडाडां आणि गहिंसासा | नीच नवा तूं किं ॥ ९७ ॥ 
तूझें औदार्य जाणां स्वतंत्र । देंतां न ह्मणासे पात्रापात्र । 

न्हवे कैवल्य ऐसें पवित्र । तरियां दीन्हलें ॥ ९८ ॥ 

मोक्षु दुराराध्यु ।किरु होये । परि तो ही आराधी तूझे पाये । 
झणौनि थाडिसी तेथ जाये । पाइकु जैसा ॥ ९९ ॥ 

तुवां सनकांदिकांचेनि मानें । सायुजीं सोरसु केछा पूतने। 

जें विषाचेनि स्तनपाने | रुसली तुज ॥ १०० ॥ 

हां गा राजसूयाचां सभासदीं । देखतां त्रिभुवनिची मांदी । 
कैसा शतघा दुर्बादीं । निस्तेजिलासि ॥ १॥ : 

कि तुवां तेया शिशुपाला | आपणपां ठा3» दीघला गोपाळा । 
आणि उतानचरणाचेया बाला । काइ ध्र्वपदें चाड ॥ २ ॥ 
तो वना आला या चि लागी । जें बैसाबें पितेयाचां उत्संगीं । 
कि सूर्यादिकां लागें | पारे लिंगु जाला ॥ ३॥ 

ऐसा वनवासियां वश्यु जाला । देतां कबतिकिं तूं चि वेल्हाला । 
पुत्र पाहातां अजमीला । परत्वानेसी मां ॥ ४ ॥ 

जेणें उरीं हालासि पांपरा । तेयाचे विनट बाहासि: दातारा । 
अझुनि वैरियाचिया कलेवरा । विसेबसि ना ॥ ५ ॥ 

ऐसा अपकारियां तूझा उपकारु । तूं अपात्री हीं उदारू । 

दे दान झणोनि दारवठेकारु । जालासि बलिचा ॥ ६.॥ 


अध्याय ११९ वा. . 


तूंतें आराधितां नाइकें । होती राउवें बोळाविति कवतिके । 
तिये वैकुंठी तुबां गाणिके । सुरबाडु केला ॥ ७॥ 
ऐसी पाहो पाहों वायाणी मीसं । 

लागासे आपणपे दे» वानिवसं | 

तो तूं कां अनारिसें । 

मज लागीं कारेसी ॥ ८ ॥ 

हां गा दुभतेयाचेनि पवाडे । जे जगाचे फेडी सांकडे । 
तिये कामघेनूचे पाडे । भूखेळे ठांति ॥ ९ ॥ 

ह्मणोनि विनविलें मियां काहीं । 

तें दे3३० न दखविति हैं किरु नाहिं । 

पारै देखाबंया पाहीं । 

पात्रता मज ॥ ११० | 

तूझे विश्वरूप आकळे । ऐसे करावें गापालें । 

तरी चि आत्तिच डाहाळ । पुरती देवा ॥ ११ ॥ 
ऐसी ठायेठा3” विनती । जवं करुं सरेछी सुभद्रापती । 
तवं तेया पड़्गुणचक्रवरत्त। । साहवे चि ना॥ १२ ॥ 


श्रीभगवानुवाच । 


पश्य मे पार्थ रूपाणि शतशो 5थ सहंस्त्रदाः । 
नानाविधानि दिव्यानि नानावणोरुतीनि च ॥५॥ 
तो कृपापीयूष सजळु । आणि येरु जवला आला वरिषाकाळु । 
नाना कृष्णु तो कोकिलु । अजुन वसंतु होर ॥ १३ ॥. 
ह्णौनि चंद्रबिंब वाटुळें । दखानि क्षीरसागरु उचुबळे । 
तैसा दुणे ही वारे प्रेमबलें । उल्हासितु जाला ॥ १४॥ 
मग तिये प्रसन्नतेचेनि आटोपें । गाजोनि ह्मणितळें सकृपें । 
पार्था देख उमपें । रूपें माझीं ॥ १५ ॥ 
३९ 


श्न्द 


भावार्थदीपिका. 


एक चि विश्वरूप देखावे । ऐसा मनोरथु केला पांडव | 

किं विश्वरूपमय आघवे । करूने घातळें ॥ १६ ॥ 

बापु उदारु देऊ” अपरिमितु । याचक सवे सदोदितु 1 

आहेसे सहर्ग वरि देतु । सर्वस्व आपुले ॥ १७ ॥ 

आहो शेषाचे डोळे चोरिले । वेद जेया लागिं झांकविले | 
लक्ष्मीये ही पारे राहिलें । जिव्हार जें ॥ १८॥ 

तें आतां प्रकंटूनियां अनेकधा । करीत विश्वरूपदरीनांचा धोंधा । 
बापु. भाग्या अगाधा । पार्थाचेया ॥ १९ ॥ 

जो जागतां स्वप्नावस्थे जाण । तो जेवि स्वमिचे आघवे चि होए । 


ते चि अनंत ब्रह्मकटाहो आह | जें आपण जाला ॥ १२० ॥ 


से चि सहसा मुद्रा सोडिली | 

आणि हे स्थूल दृष्टिची जवनीक फेडिली 1 
किंबहुना उघडिली । 

योगनिधि ॥ २१ ॥ 

पारे हा देखेल कि नाहिं । ऐसी स चि न करी काहिं | 
एकसरा हणतसे पाही । स्नेहातुरु । २२ ॥ 
अजुना तुवां एक दावा हमणितलें । 

आणि ते चि दाउं तारे काइ दाबिळे । 

आतां देखें आघवे भरलें । 

माझां चि रूपी ॥ २३ ॥ 

एके कशे एकें स्थूळें । एके हस्त्रें एक विशाळें । 
एके खुजीं एकें सरलें । अप्रांतें एके ॥ २४ ॥ 
एके अनाबरें प्रांजलें । सब्यापारें येके निश्चलें । 
उदासिनें स्नेहाळें । तीत्रे एके ॥ २५७ ॥ 

एके घूर्णितें सावधें । आसलगें एकें अगाघें । 
उदारें अतिबद्धे । क्रदे येके ॥ २६ ॥ 


अध्याय ११ वा. 
एके शांतें सदमदें । स्तश्वे एके सानंदें । 
गजंतें एके निःशब्दें । सोम्ये एक || २७ ॥ 
एके साभिलाषें विरक्तें । उन्रिद्रें एके निद्वितें । 
परे तुष्टे आत्तिं । प्रसन्न एक ॥ २८ ॥ 
एके सुप्रजितें सशास्त्रे | संगाथिलीं स्वतंत्रें । 
रोदें अति मेत्रें । ल्यस्थें एकें॥ २० ॥ | 
एके जनलीलाबिल्यसें । एके पालनशीले लालसं । 
एके संहारके सावेशं । साक्षिभूते ॥| १३० ॥ 
एवं नानाविधें पारे बहुवसें | आणि दिव्यतेजप्रकारीं । 
तेवि ।चि येक येका ऐसे । वर्णि हिं नव्हे ॥ ३१॥ 
एके तातळें साडपन्हरें । तासे कापेलवर्णे अपारें । 
एके सरागें जोस सेंदुरें । डबरलें नभ ॥ ३२ ॥ 
एके सवियां चि चुलाकें । 
जैसे ब्रह्मकटाह खेतरणिळें माणार्के । 
एके अरुणोदया सारस्वीं । 
कुंकुमवणे ॥ ३३ ॥ 
एके शुद्ध स्फटिके सहोजल । एके इंद्रनील्सुनीलें । 
एकें अंजनवर्ण सकाले । कृष्णवर्ण एके ॥ ३४ ॥ 
ल्हासत कांचन पीवळें । एके नवजळदऱ्यामलें | 
एके चापेगोरें केवळें । हरितें एके ॥ ३०५ ॥ 
एके तत्ततांम्रतांबडीं । एकें श्रेतचंद्रचोखडीं । 
ऐसीं नाना वणे रूपडीं । देख मार्झि ॥ ३६ ॥ 
हे जैसे कां नाना वर्ण । तेसें प्रकृती अनारिसेंपण । 
लाजा कंदर्पु रिगाछा शरण । तैसिं सुंदरें रूपें ॥ ३७ ॥ 
एके आर्ये लावण्यसाकारें । एके देख अति मनोहरें । 
श्रिंगारश्रियेचीं भांडारे । उघड़िलीं जैसीं ॥ ३८ ॥ 


भाषस्थेंद्रीपिका, 


एके पीनावयब' मांसल । एके सुघोरें अंति. करालें-1 
एके दीर्धे कांतिविमलं । विंकटें एकें ॥ ३९ 11 
एवं नाना विधां आळृती' | या पांहांतां पारे नाहि सुअद्रापती 
यांचां एकीं आंगप्रांती । देख पां जग १॥ १४० ॥ 
पश्यादित्यान्वसूंन्स्द्रानश्विनो मरुतस्तथा 1 
बहून्यदृ एपूर्वाणि पश्याव्थयोणि भारत ॥ < ॥ 
जेथ उन्मीछन होतस दीठी । तेथ पसरत आदित्यांचिया शृष्टी । 
पुडूतीं निमिळरिणी मीठी- । देंत आहाति ॥ ४१ ॥ 
वदनार्चिथ वाफे सवें 4 होत ज्बालामय आघबें- । 
तेथ पावकादिक पावे । समूह वस्तूचे ॥ ४२ ॥. 
आणि श्रूछतांचे सेवट । कोपें मीलों पांत येकबट 4. 
तेथ रुद्रगणाचे संघाट । अवतरत देखां 1॥- ४२३ || 
वें सौम्यतेचा बोलावा | मीति नेणिजे अश्विनी देवां | 
श्रोजरे होत पांडवा | अनेक वायु | ४४ ॥ 
या. परी एकैकाचिये लाळे | जन्मर्त सुरप्तिद्धांचिं कुळें । 
ऐेर्सि अपारें आणि विशाळें । रूपें ये पाहे ॥ 9५ ॥ 


- जेयातें सांघावेया वेद बोबडे । पाहावेया कालाचें आयुष्य तोकडे | 


घात्रेया ही. परि न संघडे । ठावो जेयांचा ॥ ४६ ॥ 
जेयातें. देबत्रयी कहि नाइके । तिये इये देख अनेक । 
भोगि आश्चयोच्ची कवतिके । महासिद्धी ॥ ४७ ॥. 
इहेकस्थं जगत्कत्स्नं पहयाद्य सचराचरम्‌ । 
मम देहे गुडाकेद यश्वान्यदुष्टमिच्छासि ॥ ७ # 
'इयां मूशिचां किरीटी । रोममूलीं देख पां श्रृष्टि | 
पर्वलिं तरुतलूवर्टी -1 तर्णाफुर जेसे | ४८ ॥ 
आणिभअत्तायनीों आकाश । उंडंत परमाणु दोसति जैसें+ 
भ्रमत ब्रत्मकठाह तेसेः1अविक्संघी ॥ ४९'॥' 


अध्यस्य ११ यह. ४९. 


एथ एकी .ि प्रदेशी । विश्व देख पां. विस्तरोंसिं । 
आणि विश्वा परोतें मानसें । देखावें वर्ते ॥ १५० ॥ 
परे ले ही विषिचें काहिं । एथ सबेधा सांकड़ें नाहिं। 
सुर्खे आवडे तें माझां देहीं । देखसील तूं ॥ ५१ ॥ 
ऐसें विश्वमूर्ती तेणें । बोलिल कारुण्यपूर्ण । 
तवं देखतु आहे कां न ह्मणे । निवांतू चि एरु ॥ ७२ ॥ 
एथ तें काइ पां हा उगला । ऐसा कृष्णे येवि पाहिला । 
तवं आरत्तिचे लेणें लंडला । तैसा चि आहे ॥ ५३ ॥ 

न तु मां शक्‍यसे द्रष्टुमनेनेब स्वचश्चुषा । 

द्वियं ददामि ते चक्षु: पद्य मे योगमेश्बरम्‌ ॥ ८ ॥ 
मग हणणे उत्कंठें ३»हटु न पडे । 
आझूई सुखाचि सोय न संपडे । 
पारे दाविले ते फुड । 
नाकले चि येया ॥ ५४ ॥ 
रेसें बोलौनि देऊ” हांसिले । कां गा देखणेयां झणितलें | 
आहझीं. विश्वरूप तारे दाखविलें | पारे नेदवसि तूं ॥ ५५॥ 
यया बोला एरें विचक्षणें । झणितलें हां जी तें कबणासिं उर्णे । 
तुझं बकाकरवि चांदिणें | | चरौं पाहा ॥ ५६॥ 
हां हो उद्दनिया आरिसा । आंधलेया पुढें दाखडं बैसा । 
ना बहिरासि हृषीकेशा । गाणें केउतें ॥ ५७ ॥ 
मकरंदकणाचा चारा | घालुं जांतां ददूरा । 
वायां धाडा मग सारंगघरा । कोपा! कत्रणां ॥ ५८. ॥ 
जें अतींद्रिय झणोनि व्यवस्थलें । केवल ज्ञाने दिष्टिचेया भाशा फीटलें। 
ते तुद्यी चर्मचश्षू पुढां सूदेळें | मग कैसोनि देखों ॥ ७९ || 
प्रारि.तें तुमचें उर्ण-न बोलावें । मों चि. साहें ते करवे 
एथ आपि झाणिन्रद्रे देवें 1. माने. अपा.) १६.०: 


३१० 


भावार्थदोपिका. 


साच चि विश्वरूप आह्मी दावाव | 

तरि आधि देखावेया सामथ्य देयांवे । 

पारे तुज बोबांतां हिं प्रेमभाव । 

घसाल गेलों ॥ ६१ ॥ 

काइ जालें न व्हातां भूमि पेरिजे । 

तरि तो वेळु किर सिकिलेयां जाइजे । 

आतां माझें निज देखिजें । 

ते दृष्टि दे> ॥ ६२ ॥ 

मग तेया दृष्टी पांडवा | आमचा ऐेश्वर्ययोगु आघवा । 
देखोनियां अनुभवा । माझिवडा करीं || ६३ ॥ 
ऐसें वेदांतवेद्य | सकळलोकआद्यं । 

बोलिले आराध्ये । जगाचेनि ॥ ६४ ।। 


संजय उवाच ॥ 


एवमुक्‍त्वा ततो राजन महायोगेश्वरो हारेः। 
दर्शयामास पाथाय परमं रूपमेश्वरम ॥ ९. ॥ 


पे कौरवकुलचक्रवरत्ती । मज हा चि विस्मो पुडुतीं पुडुतीं । 

जें श्रियेहूनि त्रिजगतीं । संदेवं असे कवण ॥ ६५ ॥ 

ना तरि खुणेचें वानावेया लागि । 

श्रृती वांचूनि दावा पां जगी । 

ना तारे सवकपण आंगी । 

शोषाचां असे ॥ ६६ ॥ 

हां हा याचेनि हिं सोसें । सीणति आठे पाहार योगिये जैसें । 
अनुसरलें गरुडा ऐसें । कोण्ही आहे | ६७ ॥ 

पारे ते आघवे चि एकीकडे ठेडें। सांपें कष्णुसुख्वा एकंदर जालें । 
जियें देउनि कां जन्मले | पांडब हे ॥ ६८ ॥ 


अध्याय ११ था श्र 


परे पांचां हि आंतु अजुनां | कृष्णु सबियां चि जाला अधीना | 
कांमिकु जैसा अंगना । आपेता कीजे ॥ ६९ ॥ 
पढविलळें पांखिरुं ऐसे न बोळे । 

या परीं क्रीडामृगु हि संदें न चले । 

कैसे देवं एथ सुरवाडलें । 

तें जाणवेना ॥ १७० ॥ 

आजि परब्रह्म हें सावळे | भोगावया सदैवाचे डोळे । 

कां बाचेचे हान लळे | पालित केसे ॥ ७१ ॥ 

हा कोपे तारि निवांतु साहे । हा रुसे तारि बुझावितु जाये । 
नवल पींसें छागलें आहे । पार्थांचे कृष्णां ॥ ७२ ॥ 
येऱ्हाबिं बिषो जीणोनि जन्मळे । जे झुकदेवादिक दादुळे | 
ते विषो चि वाणिते जाळे । भाट येयाचे ॥ ७३ ॥ 

हा योगियांचें समाधिधन | कि होडनि ठेला पार्थाधीन । 
यया लागि विस्मा माझें मन । करितसे राया ॥ ७४ ॥ 
तेबि चि संजयो ह्मणे काइसा । विस्मो एथ कौरवेशा । 
कृष्णे स्वीकरिजे तेया आपैसा | भाग्यडदो होण ॥ ७५ ॥ 
मग हाणे देवांचा राउ» । आतां पार्था तुज त दृष्टि देऊ | 
जिया विश्वरूपाचा ठा3” | देखसी तूं ॥ ७६ ॥ 

ऐसिं श्रीमुखोनि अक्षरं । निगति ना जवं एकसरे । 

तवं अविद्येचें आंधारें। निगोनि गेळे || ७७ ॥ 

मग दिव्य चक्षू प्रकटला । तें ज्ञानइष्टी पाटा फ़ूटछा। 

या परी दाखविता जला । रेश्वये आपुलें ॥ ७८ ॥ 

हे अवतार जे सकल । ते जिये समुद्रिचे कां कल्लोळ । 
विश्व हे मृगजळ । जयां र*मीतव दीसे ॥ ७९ ॥ 

जिये अनादि भूमिके नीटे । चराचर हें चित्र उमटे । 
तेणें आपणपें बैकुंठें । दाविळे तेया || १८० ॥ 


श्र 


समावार्थकीफिका. 


मार्गा बाळपणें एणें श्रीपती । जे वेठ. एकु खादली माती । 

तें कोपौनियां हातीं । यशादा घारेला ॥ ८१ ॥ 

मग भेण भेण जैसें | मुखींचा झाडा देयांवेयाचेनि मीस । 

चौदा ही भुबने अबकारों । दाविलीं तिये ॥ ८२ ॥ 

नां तरि मधुबनीं ध्रवासे कलें । जेसें कपोल शंकें सितलें । 

आणि वेदांचिये ही मती ठेलें | तं लागला बोलो ॥ ८३ ॥ 

तैसा अनुम्रहो पैं राया | श्रीहरी कला धर्नजया | 

आतां कबणी कडे माया | ऐसी भाष नेणे तो ॥ ८४ ॥ 

एकसरें ऐश्वयतेजें पाहलें । तेया चमत्कारातव एकाणेब जालें। 

चित्त समर्जी बुडार्ले । बिस्मयाचां ॥ ८५ ॥ 

जैसा आनत्रह्पर्णोदार्के । पव्हे मार्केडेयें। एकाएकी | 

तैसा विश्वरूपी कवतिकीं:। पार्थ लोळे | ८६॥ 

हणे केवढें गगन एथें होतें । ते कवणें नेलें पां परोते । 

तिये चराचरें महाभूते | काइ पां जालीं ॥ ८७ ॥ 

दिशांचे ठाये हारपले | अधोष्ई काइ नेणो जालें । 

चेइलेयां स्वप्न गले | लोकाकार || ८८ ॥ 

नाना सूयतेजप्रतापं । चंद्रु तारांगण जैसिं लोपे । 

तैसिं गीठिलीं विश्वरूपें । प्रपंचीनि || ८९ ॥ 

तेन्हलि मनासि मनपण न स्फुरे । बुद्धासि आपणपें न संबरे । 

हैद्रियांचे रश्मि माघारे । हृदय वेऱ्हीं भरळे ॥ १९० ॥ 

तेथ तटस्था तटस्थ पडिले | ठकासे ठक मांडले | 

जैसे मोहनास्त्र घातलें | विचारजातां ॥ ९१ ॥ 

तैसा बिस्मितु पाहे कोडें । तब पुढां चतुर्भुज होते रूपडे । 

तं चि नानारूप चौहीं कडे । मांडोनि ठेलें || ९२ ॥ 
अनेकयक्रनयनमनेकाहुतद्शेनम्‌ । 
अनेकदिब्याभरणं दिव्यानेकोद्यतायुधम्‌ ॥ १० ॥ 


अध्याय ११ बा. शहर 


जैसे बरिखाकालेंचे मेहुडें । कां महाप्रंछइचे तेज जेब्हडे । 
तैसें आपणेनि विण कव्हणी कडे । नेंदी चि उरों॥ ९३॥ 
मग देखे तेथ सेंघ वदनें । जैसिं रमणिकाचीं राजभुबनें । 
नाना प्रकटलीं निधाने । लावण्यांचीं | ९४ ॥ 
किं आनंदाचिं वने सांसिनलीं । जेसी सौंदयी राणीब जोडढी । 
तैसि मनोहरें देखिडीं । हरिवक्रे तेणे ॥ ९५ ॥ 
तेया हि माजें एकेके । सवियां चि भयानकें । 
कालरात्रीचीं कटके | उठाबलीं जेसीं ॥ ९६ ॥ 
किं तिये मरणासी चि मुखें जालीं । 
नां तारे भयाचि दुर्गे पानासिलीं । 
महाकुंडे उघडिलीं । 
प्रलयानलाचीं || ९७ ॥ 
तैसिं अद्भुतें भयासुरें । तथ बदनें देखिली वीरे । 
आणिके हीं साधारणें साकारें । सोम्ये हि बहुते ॥ ९८ ॥ 
पें ज्ञानद्ष्टीचांने अबलोकें । परि वदनाचा सेवटु न टके । 
मग लोचन ते कवतिके । लागला पाहा ॥ ९९ ॥ 
तवं नानावर्णे कमलबनें । विकाशालें तो अर्जुनें । 
डोळां देखिलीं पालिंगणे । आदिलांचिं जासे ॥ २०० ॥ 
तेथ कृष्णमेघांचिया झांटी । माझि कल्पांतविजूंचिया फ़ुटी । 
तैसिया बन्हीं पिंगळा दीठी । श्रुवां तळीं ॥ १ ॥ 
एकेक आश्चर्य पाहतां । तिये येकी चि रूपिं पांडुसुता. । 
दशेनाची अनेकता । प्रतिस्फालिली ॥ २ ॥ 
मग हणे चरण ते कवणी कड । केउते मुकुट दोईडें । 
ऐसिं वाढबिताहे कोडें । चाडा देखांवया ॥ ३ ॥ 
तेथ भाग्यनिधी पार्था । कां विफछ होईळ मनोस्था । 
काइ पिनाकपाणिचां भातां । आयकांडें आथि-॥ ४ ॥ 

सावाथदीपिका: 


ना तारे चंतुराननाचिये वाचे । आहाति लटकेयां अक्षरांचे सांचे । 
ह्मणौनि साद्यंतपण अपाराचें । देखिले तेणें ॥ ५ ॥ 
जेयाची सोये वेदां न कले | तेयाचे अवयव. एके वेळ । 
अर्जुनाचे दोन्ही डोळे । भोगिते जाळे ॥ ६ ॥ 
चरणौनि मुगुटु वेऱ्हीं । देखतु विश्ववरूपाची थोरी । 
जे नाना रत्न अलंकारी । मिरवतस ॥ ७ ॥ 
परब्रह्म आपुलेनि आंगें । 
छेयाविया आपण चि जाला जिये अनेगें । 
तिये छेणीं मी सांघें । 
काइसेया सारिखि ॥ ८ ॥ 
जिये प्रभेचिया झलाला | उजाळु चंद्रा आदिलमंडला । 
जें महातेजाचा जिवाला । जणं विश्व प्रकटे || ९ ॥ 
तें दिव्य तेज भ्रिगारु । ता कवणाचिये मती होईल गोचरु । 
देउ” आपणपे छेडला ते वीरु | देखतसे ॥ २१० ॥ 
मग ता चि विज्ञानाचां डोळां | घाळी करपलूवां जब सरलां । 
तत्र तोडिति कल्पांतिचिया ज्वाला । तैसिं शास्त्रे देखिडीं ॥ ११ ॥ 
जेयाचेयानि किरणाचेनि खरेपणे । नक्षत्रांचे होति फुटाणे । 
तेजे खिरडला वन्हि हण । समुद्रिं रिगा ॥ १२ ॥ 
कालकूटकल्लोलीं कवठिळें । नाना महा अविद्यांचें दांग उमठलें । 
तैसे अपार कर देखिले । उद्यतायुत्री ॥ १३ ॥ 
दिव्यामाल्यांबरधरं दिव्यगं घानुलेपनम्‌ । 
सर्वाश्वयमययं देवमनंतं विश्वतोमुखम ॥ ११ ॥ 
कि भेणें तेथोनि काढिली दीठी । मग कंठमुगुट पांतसे किरीटी । 
त्व सुरतरूंचिया श्रष्टी । जेया पासानि जालिया || १४ ॥ 
जिये महार्सिद्धिचीं मूलपीठे । सीणछी कमला जेथ ववेटे । 
तिर्ये कुसुमें अति चोखटें । तुरंबिलीं देखिली || १५ ॥ 


अध्याय १२. था ३१४५ 


मुकुटां. वारे स्तनक । ठांई ठांइ पूजाबंध अनेक | 

कंठिं रूलताति अछौनलिक । मालछादेड || १६ ॥ 

स्वर्ग सूयेतेज बेेढिलें । जैसे पन्हरेनि मेरुतें मढिलें । 

तैसें ते बारे गाढिले । पीतांबर झलके ॥ १७॥ 
श्रीमहादे३ कपुरें उटिला । कां कैलासु पारजें डवरिला | 
नाना क्षीराज्धि पांगुरविळा । क्षीरोदकें ॥ १८ ॥ 

कां तारे चंद्र मेघाची घडी उकलली । 

मग गगना करवि बूंथि घेवविली | 

तैसी चंदनपिंजरी देखिली । 

सर्वीगीं तेणें ॥ १०९, || 

जेणें प्रकाशा कांति चढे । ब्रह्मानंदाचा दाघु मोडे । 

जं ब्रह्माचेनि जीवन सौोरभ्यें जोडे | वेधवतिये | २२० ॥ 
जेयांचे निर्ळेपु अनुलेपन करी । जे निर्लेपु ही सर्वोर्गि धरी । 
तेया सुगंधाची थोरी । कबण पां वानीं ॥ २१ ॥ 

ऐसी एकेक श्रिंगारशोभा । पाहातां अजुनु जांतसे क्षोभा | 
तेविं चि दे३० बेसछा कीं उभा । शयानु हैं नेणे ॥ २२ ॥ 
बाहिरि दीठि उघडूनि पाहे । 

तवं आघवे मूत्तिमय देखतु आहे । 

आणि न पाहों ह्णोनि उगा चि राहे । 

तारे आंतु ही तैसें चि ॥ २३ ॥ 

विशाल रूपं समोर देखे । तया भेण पाठिमोरा जवं ठाके । 
तवं तिकडें हीं श्रीमुख | कर चरण तैसे चि॥२४॥' 
आहो पांतां किर प्रतिभासे । येथ नवल सांघो पां कोंड असे । 
पारे न पांतां हिं दीसे । चोज आइका ॥ २५ ॥ 

कैसें अनुग्रहाचें करणें । पार्थीचें पाहणें आणि न पाहणें । 
तेया हो सकद नारायणे । न्याप्रनि घातलं ॥.२६ ॥ 


३१६ 


भावार्थदीपिका, 


झणोनि आश्वयोचां पुरी एकीं । पडिला ठावे ठा थंडी टाकी । 
तब चमत्काराचां आणिर्कि । महाणबिं पडे || २७ ॥ 
ऐसा अजुनु असाधारणें । आपुलेया दर्शनाचेनि विंदारणे । 
कबलोनि घेतला तेणें । अनंत रूपें॥२८॥ 

तो विश्वतोमुख स्वभावें । आणि तें चि दाखबाबेया पांडवें । 
प्रार्थिका आतां आघवे | होउनि ठेला ॥ २९ ॥ 

आणि दीयें कां सूर्य प्रकटे । अथवा निम्लुटिलेयां देखांब कुंठे । 
तैसी दीठि नव्हे जे वेकुंठें । दीधडी आहे | २३० ॥ 

हणोनि किरीटीसि दोहिं परी । देखावे पडतसे अवघारीं । 

हैं संजयो हस्तिनापुरीं । सांघतसे राया ॥ ३१ ॥ 

हणे किंबहुना अवधारिलें । पार्थे विश्वरूप देखिलें । 

नाना आभरणीं भरलें । विश्वतोमुख ॥ ३२ ॥ 

दिवि सूर्यसहस्त्रस्य भवेद्युगपदुत्थिता । 
यदि भाः सदाशे सा स्याद्धासस्तस्य महात्मनः ॥ १२ ॥ 

तिये अंगप्रभेचा हेवा । नवरछा३» काइसेया सारिखा सांघावा । 
कल्पांतिं येकु चि मेलावा । द्वादशादित्यांचा ॥ ३३ ॥ 
तैसे ते दिवि सूर्य सहस्त्र वेऱ्हीं । 

जारे उदैजते कां येकिं अवतारें । 

तारे तेया तेजाची थोरी । 

उपमूं येंती ॥ ३४ ॥ 

आधघवेयां विजूंचा मेळावा कोजे । 
आणि प्रलयाम्नीची सव सांधणी सांधिजे । 
तेविं चि हेशकु ही मेलत्रेजे । 
महातेजाचा ॥ ३५ ॥ 

तऱ्हीं तिये अंगप्रभेचेनि पाडे । हैं तेजादि पें थोडे । 
आणिक तेया ऐसें चोखडें | आन नाहिं ॥ ३६ ॥. 

'ऐसें माहांत्मयां हरिचें साहाज । फांकत असे सब्बोगिचें तेज । 
ते समुनिकृपा जी मज । दष्ट जाले ॥ ३७ ॥ 
सज्रेकस्थ जगत्कत्न्स प्राविभक्तमनेक था । 
अपड्यद्देवदेवस्य शारीरे पांडवस्तदा ॥ १३ ॥ 
आणि तिये विश्वरूपिं येकि कडे | जग आघर्वे आपुलेनि पवाडे । 
जैसे समुद्रा माझि बुडडे | साने दीसति ॥ ३८ ॥ 
कां आकाशीं गंधवेनगर । भूतलिं पिपीलिका बांधलें घर । 
नातारे भेरूवरि सप्र । परमाणु बैसले ॥ ३९ ॥ 
विश्व आघवें चि तिया परी । तेया देवचक्रवर्तिचां शरीरी । 
अर्जुनु तिये अवसरीं । देखता जाछा || २४० ॥ 
ततः स विस्मया विष्ठो हृष्टरोमा घनंजयः । 
प्रणम्य शिरसा देवे छतांजलिरभावत ॥ १४॥ 
तेथ विश्वा एक आपण । ऐसे अलुमाळु होतें दूजेपण । 
तें आटोनि गेळें अंतष्करण । विराळे सहसा ॥ ४१ ॥ 
आंतु महानंदा चेइरें जालें । 
बाहीरि गात्रांचे बल हारपोनि गेले । 
आपाद पां गुंतलें । 
पुलकांचलें || ४२ ॥ 
वारिषिथेचिये प्रथम दरो । बोहळलेया दोलाचें सर्वोग जैसे । 
विरुढे कोवलां अंकुरीं तैसे । रोमांच आले ॥ ४३ ॥ 
सितला चंद्रकरीं । जैसा सोमकांतु पाल्हालु घरी । 
तेसिया स्त्रेदकणिक्रा शरीरीं | दाटती असति ॥ ४४ ॥ 
माझि सांपडलेनि अलिउलें | जला वारे कलिका जेवि आंदोले । 
ते विश्वासोमीचेनि बळें | कांपतसे ॥ ४५ ॥ 
कपूरकदलिचीं गर्भपूटे । उकलति कर्पुराचेनि कोंघाटें । 
पुलिका गळति तेवि थेंबटे । नेत्रोंनि पडति ॥ ४६ ॥ 


भावषाथंदीपिका 


ऐसा खात्विका आठां हिं भावां । परस्परे वत्तेतसे हेवां | 
तेथ ब्रह्मानंदाची जीवा । राणीव फावली ॥ ४७ ॥ 
उदैलेनि सुधाकरें | जैसा भरला चि समुद भरे । 

तैसा वेळेळां टर्मीभारें । उचंबलतसे ॥ ४८ ॥ 

तैसा तेया सुखानुभवा पाठि । केला द्रेताचा सांभाळु दीठी । 
मग उससोनि किरीटी । वास पाहिळी ॥ ४९ ॥ 

तेथ बेसळा होंता जेया सवा । 

तेया चि कडें मस्तक खालविले देवा । 

जोडून करसंपुटु बरवां | 

उत्तरी बोळ ॥ २५० ॥ 


अजुन उवाच | 


पश्यामि देवांस्तव देव देहे सर्वास्तथा भूतविदषषसंघान्‌ । 
ब्रह्माणमीश कमलासनस्थं ऋषीं श्वसवा नु रगां श्र दिव्यान्‌ ॥१५॥ 
मग ह्मणे जय जय स्वामीं । नवल कृपा केली तुझ्मीं । 

जें विश्वरूप आह्मी । प्राकृत देखी ॥ ५१ ॥ 

पारे साच भलें केळें स्त्रामियां । मज परितोखु जाळा गा सांवियां । 
जो देखिल!सि मियां । इये श्रशींसि आश्रो ॥ ५२ ॥ 

देवा मंदराचलाचेनि आंगलगें । ठांई ठांई स्वापदाचे थोगे । 
तैसें तूझां देहीं अनगे । देखतसे भुवन ॥ ५३ ॥ 

आहो आकाशाचिये खोले । दीसति ग्रहगगाचि कुले । 

कां महादृक्षांवारे आंबिसाळे | पक्षजातींचीं || ५४ ॥ 

तिया परी श्रीहरी । तूझां विश्वात्मके इये शरीरीं । 

म्वगे देखतसे अवधारीं । सुरगणेसिं ॥ ५५ ॥ 

प्रभूतांचं पंचक । एथ देखतसे मों अनेक । 

बोत असे भूतग्रामक । भूतथृष्टीचे ॥ ५६ ॥ 

जी सत्यलोकु तुज भाजि आहे । देखिला चतुराननु हा नोहे । 
आणि एक जबं पाहे । तवं कविलासु एथ आहे ॥ ५७ ॥ 
श्रीमहांदे३० भवानि ऐसीं । तूझां देखत असे एकीं अंशी | 
आणि तूते गा रिखीकेशी । तुच माजि देखे ॥ ५८ ॥ 
पैं कश्यपादि ऋषिकुले । ये तूझां स्वरूपी सकलें । 
देखत असं पाताळें । पन्नगेंसि ॥ ५० ॥ 
किंबहुना कैंवल्यपती | तूझेया अवयवा एकाचिये भींती । 
इये चतुद्देश भुबनें तिये असती । आश्राइलीं जाणें ॥ ६० ॥ 
आणि तेथिचे जे जे ठोक । त चिरत्रचना अनेक । 
ऐसे देखतसें अलाकिक । गांभीय तूझे ॥ ६१ ॥ 
अनेकबाहदरवकलनेत्र पश्यामि त्वां सर्वता5नंतरूपम्‌ । 
नांते न मध्य न पुनस्तवादे पद्यामि विश्वेश्वर विश्वरूपम्‌॥ १६ ॥ 
यां दिव्यचक्षेचेनि पैसे । चोहीकडे जब पाहांत असे । 
तवं दोईडीं जसें । आकाश कोमेळे ॥ ६२ ॥ 
तसें एक निरंतर । देखतसें तूझ कर । 
करीति आधत्र चि व्यापार । यकी कालीं ॥ ६३ ॥ 
मग महासुखाचाने पसारे | उतरीं ब्रह्मकटाहाचिं भांडारे । 
तसि देखतसे अपारें | उदरे तूझी ॥ ६४ ॥ 
जी सहस्त्र शीर्ष याचे डाखळे | कोडिवरि होताति येके वेळे । 
कां परब्रह्म चि बदनफळें । मोडोनि आळे ॥ ६५ ॥ 
तैसि बक्त्रें ज्येह्डतीं तडतीं । तूझा देखतसें विश्वमूर्ता । 
आणि तया चि परी नत्रपंक्ती । अनका सघ ॥ ६६ ॥ 
हैं असा स्वर्गपाताळ । कां भूमि दिशा अंतराल । 
हे विवक्षा ठेळी सकळ | भूत्तिमय देखतसें ॥ ६७॥ 
तुबां विण कोण्हीं कडे | परमाणु हिं एतुळा कोडें । 
अवकाशु पाहांत अखे पारे न संपडे। व्यापिले ऐसें तुवां ॥ ६८॥ 


सावाथेदीपिका- 
इये नाना अपरिमितें । सांटविलीं होतीं महाभूते 1. 
लेकर. हो पवाडु तुवां अनंते । कोंदला देखे ॥ ६९ ॥ 
ऐसा क्रवणी ठाउनि तूं आछासि । 
येथ बेठा कां उभा आहासे । 
आणि तू कबणाचां पोटीं हांतासि । 
तुझें ठाण केवढें ॥ २७० ॥ 
तूझे रूप अवयव कैसे । तुज पेलीकडे काइ असे । 
तूं काइसेयावारे आहासि ऐसें । जव पाहिलें मियां ॥ ७१ ॥ 
तवं देवा ते चि । जाळा अससि आघवें चि । 
तूं कोण्हाचा ही न्हवसि ! अनादिसिद्धु ॥ ७२ ॥ 
तूं उभा ना बैठा । दौधु ना खुजटा । 
तुज तलीवारे वैकुंठा । तू चि आहासि ॥ ७३ ॥ 
तूं रूपें आपणपेयां आपणेयां चि ऐसा । 
देवा तू चि तूझी बयासा । 
पाठि पाट परेशा । 
तूझें चि तू ॥ ७४ ॥ 
किंजहुना आतां | तुज तूं चि अनंता । . 
हैं पुडुतीं पुडुती पाहांतां । देखिले मियां ॥ ७५ ॥ 
पारै तृक्षेया रूपा आंतु । जी उणीव एकि असं देखतु । 
जें आदि मध्य अंतु । ये तीन्ही नाहि ॥ ७६ ॥ 
येऱहविं गिवसलेयां आघवां चि ठांई | 
पारे सोय नंदखें चि केहीं । 
हणोनि त्रिशुद्धी हें नाहिं । 
तीन्ही एथ ॥ ७७ ॥ 
एवं आदिमध्यांतरहिता । विश्वेश्वर अपरिमिता । 
तूं देखिलासि जी तत्वता । विश्वरूपा ॥ ७८ ॥ 

: तुज मंहामूज्षियां आंगीं | उमटलिया भूत्ती अनेगी । 
लेइछासि वाणे परिची आंगी । ऐसा आवडतु आहासिं ॥७९॥ 
हो काज महोदधी तूं देवा । जालासि तरंगमूर्ती हेळाबा । 
किं तूं दृक्षु येकु बरबा । मूत्तिफलीं फललासि ॥ २८० ॥ 
जी भूतल भूरुहिं मांडलें । जैसे नक्षत्री गगन गूढलें । 
तैसें मूत्तिमय भरलें । तूझं देखतसं रूप ॥ ८१ ॥ 
जी येकेकाचां आंगप्रांती | हो जा3» पुरतसे त्रिजगती । 
एवाडिया तूझां आंगीं मूत्ती । रोमा जालिया ॥ ८२॥ 
ऐसा पवाडु मोडोनि विश्वाचा । तूं कोणु पां एथ कैंचा । 
ऐसे पाहे तवं आमचा । सारथी तो तूं ॥ ८३ ॥ 
तारि मज पांतां मुकुंदा । तूं ऐसा चि व्यापकु सर्वदा | 
.मग भक्तानुग्रहें तेयां मुग्धा । रूपांतें घरीसि ॥ ८४ ॥ 


किरीटिनं गदिने चक्रिणं च तेजोराशि सवतो दीछिमंतम्‌ । 
पश्यामि त्वां दुर्निरीक्ष्य समंतादीघानलाकेदतिमप्रमेयम्‌ ॥ १७ ॥ 
नोहे तो चि हा शिरीं । मुकुटु लेइलासि हरी । 
पुणु आतां चि तेज आणि थोरी | नबल किरु बहुवेंस ॥ ८९ ॥ 
श्र 


३९५९२. 


भावा्थेदीपिका, 


तें चि हें वरिटी हातीं । चक्र परिजितेया आइती । 
संवरितासि विश्वमूर्त्ती | ते न मोडे खुण ॥ २९० ॥ 

एरीकडे ते चि हे न्हवे गदा | 

आणि तडढिली दोन्हीं भुजा निरायुधा । 

वागारे संसारावेया गोविंदा । 

सवंसारेल्या || ९१ ॥ 

आणि तेणें चि वेगे सहसा । माझेया मनोरथा सरिसा । 
जाछासि विश्वरूप विश्वेशा | ह्णांनि जाणें ॥ ९२ ॥ 

परि काइसें बापा हे चोज । त्रिस्मो करावेया मज । 

चित्त होउनि जात निवूज । आश्वयपणें ॥ ९३ ॥ 

एथ आधि कां नाहिं । ऐस विवरू नये पाहि । 

नवल अंगप्रभेची नवलाइ । कोंदली सघ ॥ ९४ ॥ 

एथ अभ्निची दीठि करपत । सूर्थ कोडि एक हारपत । 
एसणें तीत्रपण अद्भुत। तजाचे येया ॥ ९५ ॥ 

हो काज प्रकाशाचां महार्णवी । बुडानि गेली सृष्टि आघवी । 
किं युगांतविद्यूचां पाछवीं । झाकोळले गगन ॥ ९६ ॥ 
नाना संहारतेजाचिया ज्वाला । तोडूनि मांचु बांधला अंतराला । 
आतां दिव्य ज्ञानाचां हि डोळां | पाहावे ना | ९७ ॥ 
उजाल अधिका अधिकु बहुबसु । धडाडितु असे अतिदासु । 
पडतु दिव्य चक्ष[से त्रासु । निहाठितां ॥ ९८ ॥ 

नातारि महातेजाचा भडाडु । होंता कालामिरुद्राचां ठांई गूढ । 
तो तृतीय नत्राचा मढ़ । फूटला जसा ॥ ९९ ॥ 

तैसें पसरलेनि प्रकारें । पांचवनेया ज्वालांचे वलसे | 

पडतां ब्रह्मकठाह कीलिसे । हांत दीसति ॥ ३०० ॥ 

ऐसा अड्भूतु तेजोराशि । जन्मा नवळु मियां देखिळासि | 
नेणवे व्याप्ति जी कसी । पार तूझं ॥ १॥ 


अध्याय ११ था. इश्३ 


ह्थमक्षरं परम वेदितदयं त्वमस्य विश्वस्य परं निधामम । 
स्थमव्ययः शाशध्यतघमंगोप्ता सनातनस्त्वं पुरुषों मतो में ॥ १८ ॥ 


देवा तूं अक्षर । आउठाविये मात्रेसि पर । 
श्रुती जेयाचे घर । गिवसिती आहाति ॥ २ ॥ 
जें आकाराचें आयतन । जें विश्वनिक्षेपेकनिधान । 
ते अव्यक्त तूं गहन । अविनाश जी ॥ ३ ॥ 
तूं धर्माचा बोलावा । अनादिसिदु तूं नीच नवा । 
मीं जाणें सततीसावां । पुरुषुविशेषु पुडा | ४ ॥ 
अनादिमध्यांतमनंतवोर्यमनंतवाहुं शशिसूर्यनेत्रम्‌ । 
पश्यामि त्वां दीप्तहुताशचत्कं स्वतेजला विश्वमिदं तपंतम्‌ ॥१९॥ 
तू आदिमध्यरहितु । स्वसामर्थ्ये तूं अनंतु । 
विश्रबाहु अपरिमितु । विश्वचरणु ॥ ५ ॥ 
पैं चंद्रचंडाशु डोळां | दावितासि कोपप्रसादलीला । 
एका रुसासे गोपाळा । एके पाछीसि त्के ॥ ६ ॥ 
जी ए॒वंविधु त्ते । मीं देखतस हे निरुते । 
पेटळें प्रलयाम्निचें उजितें । तेसें वकत्र हे तुझे ॥ ७॥ 
निहेटले पर्वत । कवळूनि ज्वाछाचे उभडु ऊठित । 
तैसे चाटित दाढ दांत । जीभ लळे ॥ ८॥ 
इये बदनिचिया उबा । आणि सर्वी आंगकांतिचिया प्रभा | 
विश्व तातळें अतिक्षोभा | जांत असे ॥ ९ ॥ 
द्यावांपूथिव्योरिदमंतरं हि व्याप्त त्वयेकेन दिशस्य सवोः । 
दृष्टाहुत रूपमुग्न॑ तबेदं लोकत्रयं प्रव्यथितं महात्मन ॥-२० ॥ 


जे कां दोर्लाकपाताळ । पृथित्री हान अंतराल । 

अथवा दिश्ञा विदिशा समाकुछ । दिशाचक्र ॥ ३१० ॥ 
हैं आधर्बे चि तुवां एके । भरलें देखतुसें कक्‍तुके । 

पोरे मगन हीं सकट भयानके । आप्ठविजे जेवि॥ ११ ॥ 


मावा्थदीधिंका, 
नातरि अद्भुतरसाचां कलोलीं | जाली चौदा भुवनासिं कंडियाली । 
तैसे आश्चर्य हें कलीं | कैसेनि मीं ॥ १२ ॥ 
जी नावरे व्याप्ति असाधारण । न साहे तेजाचें उप्रपण । 
सुख दूरि गेळें पारै प्राण । विपाये धरी जग ॥ १९ ॥ 
अमी हि त्वा सुरसंघा विशंति 
केचिद्धीताः प्रांजलयो गणंति । 
स्वस्तीत्युकत्वा महार्षिसिद्रसंघाः 

स्तुर्वति त्वां स्तुतिमिः पुण्कलाभिः ॥ २१ ॥ 
देवा देखोनिया तृतें । नेणों केसं भयासि आलें भारेतें। 
आतां दुःखकल्लोलीं झलंबतें । तीन्ही भुवने ॥ १४ ॥ 
यऱ्हर्वि तुज महात्मेयांचें देखणें । 
तरि भयदुःखा होआवे मेल्हावणे । 
पारे हैं नव्हेल जेणें गुणें । 
तें जाणवले मज ॥ १५॥ 
जबं तृझें रूप नोहे दीठें । 
तवं जगा संसारेक गोमटे । 
मग आतां देखिलासि तारे विपय--विटें | 
उपनला त्रासु ॥ १६ ॥ 
तेविं चि तूतें देखिलेयां साठीं । काइ सहसा दे३& येईल मीठी । 
आणि नेंदीं तारे संकटीं । राहो केवि || १७ ॥ 
क्षणोनि मागां तवं सवंसारु । काढत येंतसे अनिवार | 
आणि पुढां तवं अपारु । नेयेसि घेउ ॥ १८ ॥ 
ऐसा माझारिली सांकडां । सांपडलेयां त्रेलोक्याचा होतु हुरडा । 
हा वन्हि जी फुडा। चोजवला मज ॥ १९ ॥ 
जैसा आरंबलला आगी । समुद्रासि ये निवाबेया लागे | 
तवं पाणियांचां तरंगीं | अधिका भिये ॥ ३२० ॥ 

तैसें जगासे जी जालें । तूते देखोनि तलमलीत ठेळें । 

यां माश्षि पेल भठे । हे ज्ञानियांचे मेळावे | २१ ॥ 

हे तूझेनि चि आंगेक तेजें । जाळूनु सकळ कम्मोचीं बीर्जे । 
मिखति तुज आंतु नीज । सद्भावेंसि ॥ २२ ॥ 

आणि हें सवियां चि भयभीर । सवेस्वे धरूने तूझी मोहर | 
पार्थिताति कर । जोडूनियां | २३ ॥ 

देवा थोरी मोहाणेवीं पडिळा । विषयत्रागुरें आंतुडलों । 
स्वगेसंसाराचां सांपडला । दोहिं आंगिं ॥ २४ ॥ 

ऐसें आमचें सोडवणे । तुज वांचोनि कीजेळ कवणे । 
तुज शरण आलां सर्वप्राणे । हणत देवा ॥ २५ ॥ 
आणि महारिखी अथवा सिद्ध । कां विद्याधरसमूह विविध | 
हे तुज बोलस्वस्तिवराद । करिताति स्तुती ॥ २६ ॥ 


रुद्रादित्था वसवो ये च साध्या विश्वे5श्विनो मरुतश्रोष्मपाश्य । 
गंधर्वयक्षासुरासेद्धसंघा वोक्षेते त्वां विस्मितास्रेब सर्वे ॥ २२ ॥ 

हे रुद्रादिल्यांचे मेळावे | वसु हान साध्ये विश्वे । 

अश्विनो देव आघवे । वायु है जी ॥ २७॥ 

अवधारां अप्नि हान गंधर्व । पैल रक्षोगण सर्वे । 

जी महेंद्र-मुख्य देव । कां सिद्धादिक ॥ २८ ॥ 

हे आघवे चि आपुलालां छोकीं । सोम्यांगे अवलोकीं । 

महामूत्ति देविकी । पाहांत असाते ॥ २९ ॥ 

. ऐसे पाहांत पाहांता तूर्ते प्रतिक्षणीं । 

विस्मित होंत अंतष्करणी । 

करिति निज मुगुटीं वोवालणीं । 

प्रभू तुज ॥ ३३० ॥ 

तेथ जय्रजयघोषकढरवें । स्वगे गाजताति आघत्रे । 

ठेविते ळळाटांबारे बरवे । करसंपुट ॥ ३१ ॥ 

तिये बिनयहुमांचिये आरवीं । सुरवाडली सात्विकां मोर्घंबी । 
हणौनि करसंपुष्टपाडवी । तूं होंतासि फल ॥ ३२ ॥: 
जी छोचनभाग्य उदेले । जीवीं सुखाचे सुयाण पाहलें | 
र्जे अगाध तूझं देखिलें | विश्वरूप इहीं ॥ ३३ ॥५ 
हैं छोकब्यापक रूपडं । पाहांतां देवां हिं चवक पडे । 
एयाचें सदमुखपण जोडे । भलेतेया कडौनि ॥ ३४ ॥ 
रूपं महत्ते बडुवक्रनेत्र महाबाहो बहुवाहरुपादम | 
बहूदरं बहुदंष्टाकरालं दृष्टा लोकाः प्रव्यथितास्तथाहम्‌ ॥२३॥ 
एसं एक चि पारे विचित्रे । आणि भयानके ते चि बहुवत्क । 
बहूलोचन तियें शास्त्र । अनंतमुजा ॥ ३५ ॥ 
हे अनंत चरण । बहूदरें आणि नाना वर्ण । 
कैसे प्रतिवदनीं मातछेपण । आवेद्याचे || ३६ ॥ 
हों काज महाकल्पांचां अंतीं । 
मुखे पसरलीं आहाति जेउततेउतीं । 
आगियलावारि उजितीं । 
आबुथिलीं जैसीं || ३७ || 
नातारे संहारत्रिपुरेचिं यंत्रे | कि प्रलयभेरवांचं क्षेत्रे । 
नाना युगांतचर्करि पात्रे । भूतषिचां वोडविलीं ॥ ३८ ॥ 
तैसीं जीउतीतिउती कडे । तूझीं बक्त्रें जी प्रचंडें । 
उफाडति दरिये माझि सिंहाडे | तेसे दांत दीसाति रागीठ ॥३९॥ 
जैसे कालरात्रिचें आंधारें । उसपतां निगति संहारखेचरें । 
त्ैसिया वदनीं प्रलयरुधिरें । काटलिया दाढा | ३४० ।। 
हैं असो काळें आवातिलें रण । कां सवसंहारें मातळें मरण । 
तैसें अति मिंगुलवाणेपण । वदनाचें तूझें ॥ ४१ ॥ 
हे बापुडी भूतश्रष्टी । मोटके येवि करीं पाहिले दीठी । 
आणि दुःखकालिंदीचां तटीं । झाड होडाने ठेली ॥ ४२ ॥ 

:तुज महाम्ृत्युचां सागरीं । आतां हैं त्रेछोक्य अबधारें ३ 
शोकदु:खलहरीं । आंदोलत असे ॥ ४३ ॥ 
एथ कोपोनि जारे बैकुंठें । ऐसें हान झणिंपेळ अवचटें । 
जें तुन काइ लोकाचें वाटे । तूं ध्यानीं चि भोगीं || ४४ ॥ 
तारे लोकांचे किर साधारण । वायां आपण करितसे बोडण । 
केवि सहसा ह्मणों प्राण । माझे चि कांपताति ॥ ४०५ ॥ 
आणि रुद्दु जेया वासिपे । मज भेण मृत्यु लपे । * 
तो मीं एथ थरथरां कांपे | ऐसें केहिं नाहिं॥ ४६ ॥ 
नभःस्पूर्षा दीसमनेकवण 
ब्यात्ताननं दीसविशालनेजं | 
दृष्टा हि त्वां प्रव्यथितांतरात्मा 
थ्याति न विदामि शर्म च विष्णो ॥ २४ ॥ 
परि नवल हे महामार | एया विश्वरूपाची पारे । 
जें भयासुरपण हरी । आणितसे ॥ ४७ ॥ 
करुनि. महाकालेंसि तठें । तसिं तोंडें जालीं रागिठें । 
तीं वाढोनियां धाकुटें) स्वग केळे ॥ ४८ ॥ 
हैं गगनाचेनि वाडपणें नाकळे । 
त्रिभुवनिचेया ही वारेया न वेंटाळ । 
ययाचिये वाफेचिया आगी जले । 
सचराचर हें || ४९ ४ 
तेबिं चि येकसारिखें नाहे । एथ वर्णाचा वानिभेदु आहे | 
हो काज सबा३» प्रलयीं छाहे | वन्हि याचा || ३५० ॥ 
देष्टाकरालानि च ते मुखानि दष्टेब कालानलसब्निभानि । 
दिशो न जाने न लभे च शामे प्रसाद देवेश जगाशियास ॥ २५॥ 
जेयाचिये आगिची दीघि एवढी | हें त्रेलोक्य करी रांखौंडी । 
कि तेया ही तोंडें पारे तोंडीं । आणि दांतदाढा ॥ '५१ ॥ 

कैसे वारियासि वायु चंछछा | समुद्रासि कि महापूर आला । 
नातारि विखाम्नीसि प्रवत्तेळा । वबडवानलु ॥ ५२ ॥ 

हळाहळ आगी पियाळें । किं मरणासि मरण पेटले । 

तैसें संहारतेज जाळे । वदनीं देखां ॥ ५३ ॥ 

परि कोणें मानें विशाल । जैसे तुटलें होये अंतराल । 

नांतारे आकाशासि कव्हाळ । पडोनि ठेलें ॥ ५४ ॥ 

कां कौखे सूनि वसुंधरी | जें हिरण्याक्षु रिगाळा विवरीं । 

तैं उघडळें हटकेश्वरु बेज्हीं । जेवि पातालकुहर ॥ ५५ ॥ 
तैसा वत्काचा या विकाशु । माझि जीभे वेगळा चि आवेझु | 
विश्व न पुरे हझणोनि घांसु । न भरी आवडे ॥ ५६ ॥ 

आणि पातालव्याळाचां फुत्कारीं | गरलूजाला लागति अंबरीं । 
तैसी पसरलिये वदनदरी । माझि जिव्हा दीसे ॥ ५७ ॥ 
कादूनि प्रलयविजूचीं जुंबाडे | मग पानासिळे गगनाचे हुडे । 
तैसे आवालळवां वरि आंकुडे | दीसति दाढांचे || ५८ ॥ 
आणि ललाटपटाचिये खोले । कैसे भयातें भेडविति डोळे | 
नातारे महामृत्यूंचे उमाळे | कडवसाौ राहिले ॥ ५९ ॥ 

ऐसें दाउनियां महाभयाभोज । एथ काइ निफजउं पांतासि काज | 
ते नेणों पारे भद्र मज | रोकडे आलें ॥ ३६० ॥ 

देवा विश्वरूप पाहावेयाचे डोहले । 

केले तिये पातला गा प्रतिफलें । 

जी देखिलासि आतां डोले । 

निवाले योगे ॥ ६१ ॥ 

आहो देह पार्थिव किर जाए । 

आणि याची काकुलति कोण्हां आहे । 

पारे आतां चैतन्य माझे विपायें। 

धांचे एथ ॥ ६२ ॥ 

थऱ्हार्बि भयातब आंग कांपे । नावेक आगळे तारे मन॑ तापे । 
अथवा बुद्धि वासिपे । अभिमानु विसरिजे ॥ ६२ ॥ 
पारै येतुलेया वेगला | जो केवल आनेदेकंकला । 
तेया अंतरात्मेयां निश्चका । सेयारी आली ॥ ६४ ॥ 
नापु साक्षात्कारें वेधु । केसा देशधडी केला बोघु । 
हा गुरुशिष्यसंबंधु । विपायें नांदे ॥ ६५ ॥ 
देवा तूझां इये दर्शनी । जें वैकल्य उपनळें आहे अंतष्करणीं । 
तें संवरांवेया गिवसणी । करीतसें घैर्याची ॥ ६६ ॥ 
तवं माझेनि नावें घैये चि हारपळें । 
किं तेया विश्वरूपदरीन तेणें जालें । 
हें असो पारे भलें । 
आंतुडलें उपदेशा ॥ ६७ ॥ 
जीउ विसंबाबेयाचिया चाडा | सैंघ धांवांधांविं कारेतसे बापुडा । 
पारे सोये कि कव्हणी कडां | आधथि हो कां ॥ ३८ ॥ 
ऐसे विश्वरूपाचिया महामारी । तरासिं गेळें आहे चराचरीं । 
जी न बोलें तारे काये करीं | महाविष्णू || ६९ ॥ 
पैं अखंड डोल्यां पुढें । फ़्टलें जेसें महाभयाचे भांडे । 
तैसिं तूझि मुखें बितंडें । पसरलिं देखे | ३७० ॥ 
असो दाढादातांचिया दाटी । न पांगुरव दोहीं वोठिं । 
सेघ प्रसयशास्त्रांची कांटी | लागली जेसी ॥ ७१ ॥ 
जैसे तक्षका विष भरलें। कां कालरात्री मुख पसरळें । 
कि अम्यस्त्र परजिळें । वज़ाम्री जेवि ॥ ७२ ॥ 
तैसिं तूझी वक्त्रें प्रचंडें | वारे आवेशु बाहि बोसंडे । 
आले मरणरसाचे लोंढे | आह्मावरि ॥ ७३ ॥ 
संहारसमेंचा चंडानीलु । आणि महाकल्पांतीं प्र्यानलु | 
यां दोहिं होये जैं मेलु | तै काय एक न जळे ॥ ७४ ॥ 

२ 


माषार्थदोपिका, 


तैसि संहारें तूझी मुखं । देखोनि धीरु के आह्यां पारखे । 
आतां भुल्लां दिशा मीं नेदखें । आपणपें जी ॥ ७५ ॥ 
मोटकें विश्वरूप डोलां देखिलें | आणि सुख तें हातोनि पडिळें। 
आतां जांपाणिजांपाणीं आपुळें । अस्तोब्यस्त हैं ॥ ७६ ॥ 
एथ ऐसें करिसी ह्मणोनि जारे जाणें । 
तारे हो गाठी चि कां करणें । 
आतां येकोळ वांचिजे प्राण । 
ऐसे जालें || ७७॥ 
जारे गोसांविं माझा अनंता । 
तरि सुई वोडण माझेया जीविता । 
सांटविं पसारा मागोता । 
महामारिचा ये ॥७८ ॥ 5 
आइके सकल देवांचिय देवते । तूझेनि चेतन्यें गा विश्व बसतें। 
तें बिसरळासि हैं उपरतें | मांडिळें एथ ॥ ७२ ॥ 
हणोनि प्रसन्न होई वेगीं राया । संहारी आपुली माया । 
काढीं माते महाभया | पासोनियां ॥ ३८० ॥ 
हा ठाबोबेज्हीं पुडुतीपुडुतीं । तूते हझणिजे बहुवा काकुलती । 
ऐसा मी विश्वमू्ा । भड कां जी ॥ ८१ ॥ 
जें अमरात्रतिथ आठा धाडा | तें मिया येकळेनि केछा उबेढा । 
जो मीं कालाचेया ही तोंडा | वासिपु न धारि ॥ ८२ ॥ 

अमी त्यां धरुतराष्ट्रस्य पुत्राः 

सर्व संहेवावनिपालसंत्रेः । 
भीष्मो द्रोणः सूतपुत्रस्तथासो 
सहास्मदीयेरपि योधमुख्येः ॥ २६॥ 

पारे तेया आंतुळ हे न्हवे देवा । एथ मृत्यु ह॑ करूनि चढाबा। 
तुबां आतां चि घोंटु भरावा । एसी सूचना ॥ ८३ .॥ 


अध्याय ११ था है 


कैसा न्हवता प्रल्याचा वेल । गोखां तूं चि मांडला काळु । 
बापुडा हा त्रिभुवंनगोळु । अल्पायु जाला ॥ ८४ ॥ 
आहा भाग्या विपरीता । विन्न उठिळें शांति करितां । 
कटा विश्व गेळें आतां । तूं छागलासि ग्रासू ॥ ८५ ॥ 
हैं नव्हे मां रोकडें । सेघ पसरूनियां तोडे । 
कबलितासि चोंहींकडे | सैन्ये इये | ८६ ॥ 

नव्हे कोरबकुलीचे अंकुर | आंधलेया ध्ृतराष्ट्रेचे कुमर | 
हे गीलिले सपरिवार । वदनीं इहीं ॥ ८७ ॥ 

आणि जे जे यांचेनि सावाय । 

आले असति देशोदेशिचे राये । 

तेयांचे सांघावेया जावो न व्हाये | 

ऐसे सरकटितु आहासि ॥ ८८ ॥ 

मदमुखांचिया घटा | घेतु आहासि घटघटां । 

आरणीं हान थाटां । देतासि मिठि गा ॥ ८९ ॥ 
जंत्रांवारे चि मार । पदतींचे मोगर । 

मुखा आंतु भार । हारपति मां ॥ ३९० ॥ 

' क्रिदांताचे जावलीं । जें एकेक विश्वाते गीळी | 

तिये कोडिवारे सगळीं । घेताति रास्त्रे ॥ ९१ ॥ 
चातुरंगपारिवारा । सजोडियां राहंवरां । 

दांत न छवीसि परमेश्वरा । कैसा तुष्टलासि ॥ ९२॥ 
हां गा भीष्मा ऐसा ब्राह्मणु । सत्यं शोर्य आहे निपुणु । 
तो ही गीछिलछा आणि द्रोणु । ग्रासिक्ा सकटा ॥ ९३ | 
आगा सहस्त्रकराचा कुमरु । एथ गेला गेला कर्णवीरु । 
आणि आमचेयां आघवेयांचा केरु | फेडिला देखो ॥ ९४ ॥ 
कंठाकटा धात्रिया । केसे जालें अनुग्रहा या । 

मियां मागौनि जगा बापुडेया | आणिलें कम्म ॥ ९५ ॥ 


भागे. थोडिया बहुवा उपपत्ती । 

येणें सांवितलेया निकेयानि विभूती ॥ 

तैसा नसे चि मा पुडुतीं पुडुतीं । 

ब्रैसलां मरों ॥ ९६ ॥ 

हणोनि भोग्य तें त्रिशुद्धी न चुके । 

आणि बुद्धि होणियेरा सारिखी ठाके । 

माझां कपालिं पीटावें छोके । 

तें लोपेल काइसेया ॥ ९७ ॥ 

पूर्वी अमृत ही हाता आलें । परि देव नसती चि उगले । 
मग कालकूट उठिलें | जिया परी ॥ ९८ ॥ 

परि तें येक बग थोडें । केलेयां प्रतिकारा माश्निवर्डे । 
आणि तिये अवसरिचे सांकडे । निस्तरला शंभु ॥ ९९ # 
आतां हा जल्तु वारा वेंटाले | कवणां विखा भरलें गगन .गिले । 
महाकालसे फळें । कवण करी ॥ ४०० ॥ 

ऐसा दुःखे अजुन सीणतु । शोचीतु असे जीवा आंतु । 
परि नेदखे तो प्रस्तुतु । अभिप्रा३» देवाचा ।| १ ॥ 

जें मीं मारिता कोरव मरते । ऐसेनि बेंटालिका असे भ्रांत. । 
ते फेडावया चि लागि अनंते | दाविळे निज ॥ २ ॥ 
अरे कोण्ही कव्हणाते न मरी । एथ मीं चि हो सवेसंहारी । 
ते विश्वरूप व्याजें श्रीहरी । प्रकटितसे ॥ ३ ॥ 

ऐसेया देवाचेया मनोगता । तें न चोजवे चि पांडुसुता । 
मग आहा कंपु नव्हता । वाढवितसे ॥ 9 ॥ 


थक्काणि ते त्वरमाणा विशंति दृंठाकरालानि भयानकानि.। 

केचिडिलमना दशनांतरेषु संदऱ्यंते चूर्णितेरुत्तमांगेः ॥ २७॥ 
तेथ हणे हा एके वेलें । असकी गवसीं दोन्ही दले । 
बदनें. जभालें । गगनीं जेसि ॥ ५ ॥ 


अध्याथ ११ चा |. :.] 


कां महाकल्पाचां सेवटीं । जें ऋदांतु कोपा होये श्रष्टी । 
तैं एकविसां स्वगी ही मीठी । पातालासे दे जेवि ॥ ६ ॥ 
नातारै उदासीनें देवें । संचकाचीं विभवें । 

जेथिचा तेथ स्वभावें । वायां जाति ॥ ७ ॥। 

तैसि सांचलीं सैन्ये एकावटें | इये मुखि जारिं प्रविष्टे | 
पारे एक ही तोंडा न सुटे । कैसें कम्मे देखां1॥ ८ ॥ 
अशोकाचे आगसे । चघलिले कऱ्हेनि जैसे । 

लोकवक्रा माझि तेसे । वायां चि गेले ॥ ९ ॥ 

पारे सिसालें मुगुटेंसिं । पाडेलें दाढाचां सांडर्सि । 

पीठ होंतां केसीं । दीसताति ॥ ४१० ॥ 

तियें रत्ने दांतांचा व्याडिं | कूट लागलें जीमे बूडी । 
काहि काहि आगरडीं । दंष्टाची माखलीं ॥ ११ ॥ 

हों काज विश्वरूप काळें | ग्रासिछें लोका्चिं बाळे । 

परि गिवसीत देहिचि सिसालें । पैसें इयें राखिडीं ॥ १२ ॥ 
तेसीं शरीरा माझि चोखडीं । होतीं उत्तमांगिं रोकडीं । 
हमणौनि महाकालाचां तोंडीं । परि उरलें ज्ञेपो ॥ १३ ॥. 
मग ह्मणे जी हें काइ । जन्मलेयानि मोहर नाहि" । 

जग आपेसें चि वदनडोहीं । संचरतसे मां |॥ १४ ॥ 
इया आघविया चि श्रृष्टी । 

लागलिया आहाति वदनाचां वाटिं । 

आणि हा जेथिचा तेथ मीठी । 

देंत असे उगा ॥ १५ ॥ 

ब्रह्मादिक समस्त | ऊंचा मुखा माजि घावंत | 

येर सामान्य हे भरत । ऐली वदनीं ॥ १६ ॥ 

आणिक ही भूतजात । तें उपनलां चि ठांई प्रासित । 
पारे याचेया सुखा निम्नांत। न सुटे चि काहि ॥ १७ # 


भावार्थदीपिका. 


यथा नदीनां बहचोबुचगाः 
समुद्रमेवामिमुसा द्ववंति ॥ 
तथा तवामी नरलोकवोरा 
विशंति वक्राण्यभिविज्वलंति ॥ २८॥ 
जैसे महानदीचे ओघ । वेल्हे टाकीति समुद्राचे आंग. &. 
तैसे आघवां चि कडानि जग । प्रवेशे एच ॥ १८ ॥ 
आयुष्यपर्थे प्रागिगणीं । करूनि अहोरात्रांची सुअणीं । 
वेगें वक्त्रमिळणीं । साधिजत आहाति ॥ १९ ॥ 


यथा प्रदीम्ज्वलन पतंगा 
विशंति नाशाय सम्द्धवेगाः ॥ 
सथेव नाशाय विद्वति लोका 
स्तवापि वक्काणि सम्छद्धचेगाः ॥ २९ ॥ 


जलतेया गिरिचेया आंगवस्वां । 
माझ्ि घालिति पतंगाचिया झांका । 
तैसे लोक देखां । 
इये वदनीं पडत ॥ ४२० ॥ 
पारे जेतुळें एथ प्रवेशले । ते जाणां लोहे पाणि गीलिलें। 
आणि वहिवटीं प्रसळें । नावे तेयाचें || २१ ॥ 
लेलिह्यसे ग्रसमानाः संमता 
लोकान्समग्रान्वदनेज्वे छ क्लिः ॥ 
तेजोभिरापूर्यजगत्सम ग्न 
भासस्तवोात्राः प्रतपंति विष्णो ॥ ३० ॥ 
आणि येतुली हे आरोगग । करितां भूखे नाहि उगेपण । 
कैसे दीपन असाधारण । उदेळें एथ ॥ २२ ॥ 
जैसा रोगिया ज्वराहूनि उठिळा । कां भणगा दुकाळु पाहछा । 
तैसा जीभेचा नवला3” देखिला । आवालुवे चाटितां॥ २३ ॥ 


अंच्याथ ११ या. शिश 


जैसे आंहांराचेनि नावें काहीं । 

तोंडाचिया वाटा न वचे चि नाहि । 

कैसी शमशमिते पाहा नवाइ । 

भूखेळेपणांची ॥ २४ ॥ 

काइ सागराचा घोंटु भरावा । किं पर्वेताचा घांसु कराबा । 
ब्रह्मकटाहो घालावा । असका दाढे ॥ २५ ॥ 

दिशा सगलिया गिलाविया | चांदणियां चाटूनु घेयाबिया । 
ऐसें वत्ततसे नां सवियां । छोछ॒पता बा तुन । २६ ॥ 
जैसा भोगे कामु वाढे । इंधने आगीसि बळ चढे । 

तैसि खांतखांतां तोंडं । खांखांते ठेळीं || २७ ॥ 

कैसें एक चि केवढें पसरलें । त्रिभुवने जिव्हाग्रीं टेंकळें । 
जैसें कविठ घातलें | वडवानलीं || २८ ॥ 

तैसि अपारें बदनें । आतां एतुलीं कैचिं त्रिभुबने । 

कां आहारु न मेलवितां एणें मानें । वाढविठिं असातिं॥ २९ ॥ 
आगा लोकु हा बापुडा । जाला वदनज्वाळां वरिपडा । 
जासे वणंवेयाचां वेढां । सांपडलीं मृगें ॥ 9३० ॥ 

आहा तेसें या विश्वा जालें । दे३» न्हवते हें कम्बे आलें । 
किं जग जल्चरीं पांगिळे । जाछकालें पे ॥ ३१ ॥ 

आतां इये अंगप्रभेचिये वागुरे । 

कोणीकडौनि निगिजैल चराचेर। 

वक्ते न्हवति जैसी जोहरें । 

बोडवालिें कमा ॥ ३२ ।| 
आगि आपुळेनि दाहकपण । न पोळे चि हझणोनि तो नेणे । 
परि जेया कह्ो तेयां प्राण | सूटिका नाहिं ॥ ३३ ॥ 
सराझेनि तिखटपणें । केसे निवटे हें शस्त्र काइ जाणें। 

चां, आपुक्षेया आराते नण । विख जैसे ॥ ३४ ॥ 

आख्याहि मे को भवालुघरूपों 
नमो 5सलतु से देवचर प्रसीद । 
विज्ञाठुमिच्छामि भवेतमाद्य 
न हि प्रजानामि तव अद्क्तिम्‌ ॥ ३२१. ॥ 

तैसी तुज काहिं । आपुछेया उम्रपणाची सें चि नाहि । 
पारे अइळीकडे खाई । सरली जगाची ॥ ३५ ॥ 
: आगा आत्मा तूं चि एकु । सकलविश्वव्यापकु । 

तारे आह्मांसि कां अंतुक | वोडवलासि ॥ २६ ॥ 
तारे मिया सांडिली जीविताची चाड | 

आणि तुवां हिं न धरावी भीड [ 

मनीं आहे ते उघड । 

बोल पां सुखं ॥ ३७ ॥ 

केती त्राय कारेसी या उम्ररूपा । 

आंगिचें भगवंतपण आठवि बापा । 

नाहिं तरिंह कृपा । 

मज पुरती पाहीं ॥ ३८ ॥ 

तरि एकु वेळु वेदवेद्या । त्रिभुवनाचेया आद्या | 
विनवणी विश्वत्रंया । आइक माझी ॥ ३९ ॥ 

ऐसे बोलौनियां वीरें । चरण नमस्कारिळें शिर । 

मग ह्मणे जी सर्वेश्वरे । अवधारिजो ॥ ४४० ॥ 
मिया होआवेया समाधान । प्रासेळें विश्वरूप ध्यान । 
लबं॑ येके चि वले त्रिभुवन | गीलितू चि उठिलासि ॥ ४१ ॥ 
तरि तू कोणु काये येतुलीं । इये भयानकें मेळविलीं । 
आघवबवां चि करिं घेतलीं । शास्त्रे काह्या || ४२ ॥ 
तुत्रां देखे रागिठपगें । वाढोनि गगन केलें ठेंगणे । 
डोळे करूनि मिगुल्याणे । भेडवितु आहासे ॥ ४३ ॥ 

एथ कृंदांतार्से देवा । काइसेया कीजतसे हेवा । 
हा आपुला तुवां सांघावा | अभिप्रा> मज ॥ ४४ ॥ 


भ्रीभगबाजुवाच | 


काळी] स्मि लोकक्षयकृत्धवृद्धा 
लोकान्समाहतुमिह प्रवृत्त: । 
ऋते5पि त्वां न भविष्यंति सव 
ये$वस्थिताः प्रत्यनीकेषु योधा: ॥ ३२ ॥ 

या बोला हझणतसे अनंतु । मीं कोणु हें अससि प्रूसतु । 
आणि काइसेया लागि असें वाढतु । हे चछबल काइसी ॥४५॥ 
तारे मीं काळ गा हें फुडें । लोकु संहारावेया वाढें | 
सैघ पसरिलीं असति तोंडें । तरि ग्रासूं आघवां ॥ ४६ ॥ 
तेथ अजुनु हणे कटा | उभगला मागिलां संकटां । 
आलविला तवं वोखटा | उधाइला हा ॥ ४७ ॥ 
तेबिं चि कठिनें बोलें आशतूटि । अर्जुनु होईल हिंपुटी । 
हणौनि सर्वे चि ह्मणे किरीटी । पारे आन एक असे ॥ ४८ ॥ 
र्जे आतां चि इये संहारवाहारे | तुझीं पांडव बाहिरे । 
तेथ जांत जांत धनुद्धेरें । संवरिळे प्राण ॥ ४९ ॥ 
होंता मरणमहामारी गेला । तो माघोता सावदु जाळा । 
मग चित्त दे३* लागला | बोला तेया ॥ ४५० ॥ 
तवं ऐसें झणितलें देवें । तुकी माझ जाणावें । 
एर भज आघवे । सरले प्रासुं॥ ५१ ॥ 
बडवानलीं प्रचंडी । जैसी टाकूनि घापे कुरौंडी । 
तैसे जग माझां तोंडीं । तुवां देखिलें जं जें ॥ ५२ ॥ 
पारे तेया माझारे काहीं । भरवसेनि उणें नाहिं । 
इये वायां चि सैन्ये पाहि । बरवतें आहाति || ५३-॥ 

छ्रे 

जे हे मेळौनियां मेळे । छूगत वीरवृत्तीचेनि बळें । 

जमावारे जगदलें | वाखाणिताति | ५४ ॥ 

ह्मणति श्रष्टिवारै श्रष्टि करुं । आण वाउनि ग्रृत्युतें धरुं। 
जगाचा भरुं | घोंटु आतां ॥ ५० ॥ 

पृथ्चिवी सगळी चि गीळूं । पारे हें आकाश वरिचा वारे जालुं । 
काइ बाणवारे खीळूं । वारेयातें || ५६ ॥ | 

चतुरंगाचिया संपदा । करिति महाकालेंसिं स्पधा ॥ 

वांठिवोचिया मदा | वरूघले जे ॥ ५७ ॥ 

बोळ हातीयेरांहुनि तीखट | दीसति आगीपासौनि दासट । 
मारकपणें काळकूट । महुर ह्मणति ॥ ५८ ॥ 

ते हे लेपाचे गमळे | जाण पोकलिचे उमाळे । 

आगा चांदांचीं फळें । बोर हे देखें ॥ ५९ ॥ 

जैसा मृगजळाचा पूरु आला । दल नव्हे कापडाचां सांपु केछा। 
इया श्रिगारुनि खाला । मांडिलिया पे ॥ ४६० ॥ . 

येर चेष्टवितें जें बल । ते मियां मागां चि ग्रासिलें सकळ | 
आतां कोल्हैरिचे वेताळ । तसे निर्जीव हे ॥ ६१ ॥ 

हाळविती दोरी तूटळीा । तारे तियें खांबावरिलें बाउलीं | 
आवडेतेणें लोटिडीं । उल्थीगि पडति ॥ ६२ ॥ 


तस्मात्त्वमुत्तिष्ट यशो लभस्व । 
जित्वा शात्रन्भुक्ष्ष राज्यं सम्दद्धम । 
मयेवेते निहताः पूर्वमेच । 
निमित्तमावं भव संव्यसाचिन ॥ ३३॥ 
तसा संन्याचा एया बगा । मोडता वेळु न लगे पें गा । 
झणौनि उठिं उठिं वेगां। सिहाणा हाइ ॥ ६३ ॥ 
तुवां चि गोम्रहणींचेनि अवसरं । घातलें मोहनास्र एकसरे । 


.मग दोराचेनि बापं उत्तरें | आसुड्टनि वस्त्रे नार्लि ॥ ६४ ॥ 

आतां हे तेयां नियेटारे जाळे । निवटि बहिला रणिं सांपडळें । 
घेई यश रिपु जींतळे । एकलेनि पैं ॥ ६५ ॥ 

आणि कोरडें यशः गा नोहे । समग्र राज्य हाता येंत आहे । 
तूं निमित्तमात्र होर । सव्यसाची ॥ ६६ ॥ 


द्रोणे च भीष्म च जयद्रथं च । 
कणे तथान्यानापे योधवीरान | 

मया हतांस्त्वं जहि मा व्याथिष्ठा । 
युद्धथस्व जेतासि रणे सपत्नान्‌ ॥ ३४॥ 


द्रोणाचा पाडु न करीं । भोष्माचें मय न धरीं । 

कैसेनि कणोवारे । परजूं हें न ह्मण ॥ ६७ ॥ 

कवणु उपा३» जयद्रथा कीजे । हें तुवां चित्ति न धरिजे । 
आणिक ही आथि जेजे । नावणिंग ॥ ६८ 

ते हे येके येकु आघंवे । चित्रिचे सिंहाडे मानावे । 
वोळाने हातें धेयावे | प्रसूनियां ॥ ६९ ॥ 

एयां वारे पांडञां । काइस। जूझाचा मेलावा । 

हा आभासु गा आघवा । येर आकर्षिलें मियां || ४७० || 
जेव्हालि तुवां देखिळे | माझां वदनीं पडिळे । 

तेव्हां चि एयांचें सरल । आतां रिति सोपें || ७१ ॥ 
हणौनि वहिला उठी | मिवां आहाठे तू निवटीं । 

न रिंग शोकसंकटीं । नाथिलिये ॥ ७२ ॥ 

आपण चि आडखला कीजे । कबतिक जैसां विंधिजे । 
तैतें देखें तूझं । निमित्त आहे ॥ ७३ ॥ न 
आगा उ*खटें जे उदेळें । तें तवं परतें गेळें । 

आतां राज्येंसि संचळे । यश तूं भागें ॥ ७४ ॥ 

जव्हळि उतत हाते दायाद | आणि बलिये जर्गि दुर्म्मद । 
ले वधिले रिपु विशद । शोय यांचे ॥ ७५ 

'ऐसिया इया गोठी । विश्वाचा वाक्‍्पर्टि | 
लिहुनि घालीं किरीटी । त्रिजया होई ॥ ७६॥ 


संजय उवाच ॥ 


एतच्छत्वा वचनं केशवस्य 
कृतांजलियें पमानः किरीटी । 
नमस्कृत्वा भूय एवाह कृष्ण 
सगदूद भोतभोतः प्रणम्य ॥ ३५ ॥ 


ऐसी अघवी चि हे कथा । तेया पर्ण मनोरथा । 
संजयो सांधे कौरवनाथा । ज्ञानदे३» हणे || ७७ ॥ 
मग स्त्रगेछोकानि गंगाजल । सूटळेयां वाजति खलाल । 
तैसी वाचा विशाळ । बोलतां तेया ॥ ७८ ॥ 

नातारि महामेघांचे उमाळे | घडघडीत एके वेळें | 

कां घुमघुमी मंदराचळें । क्षीराब्यि जैसा ॥ ७९ ॥ 
तेसे गंभीरे महानादें | हैं वाक्य विश्वकंदें । 

बोलिले अगाधें । अनेतख्वें | ८० ॥ 

तें अजुन मोटके आइकिले | आणि सुख कि भय चि दुणावलें 
हें नेणो पारे कांप्रिनलें | सर्वांग तेयाचें ॥ ८१. ॥ 
सकरुणपणें बळला मोट । मग जोडिछे करसंपुट । 
वेळवेलां ललाट । चरणीं ठेवी ॥ ८२ ॥ 

तेबिं चि काहि बोलों जाए | तारे गळा बुजाळा ठार । 
सुख किं भय होये । ते विचारा तुझीं ॥ ८३ ॥ 

पारे तेन्हलि देवाचेनि बोले । अजुना ऐसे हें जाळे | 
मियां पदांवारे देखिळें | छोकिंचेयां | ८४ ॥ 

मग तैसा चि भेणभेण । पुडूतीं जुहारी चरण । 

हणे जी आपण 4 ऐसें बोलिले ॥ ८५ ॥ 

अर्जुन उवाच । 


स्थाने हृ्षीकेश तव प्रकीत्यो 
जगत्प्रहष्यत्यनुरज्यते च ॥ 

रक्षांसि भीतानि दिशो द्ववंति 
सर्वे नमस्यंति च सिद्धसघाः॥ ३६ ॥ 


नां अजुनां मीं काल । आणि विश्व प्रासें तो माझा खलु । 
हा बोळु किरु अढलु । मानु आह्मी ॥ ८६ | 

पारै जी तुवां काळें । आजि स्थितिचिये वेळे । 

प्रासिजे हे न मिले | विचारासि ॥ ८७ ॥ 

कैसेनि आंगिचें तारुण्य मोडावें । केंचें वृद्धाप्प काढावें । 
हझणौनि करुं हणासे तें न्हवे | बहुत कराने ॥ ८८ ॥ 
आगा चौपाहारी न भरतां | कहि चि देखें अनंता । 
मध्यान्ही चि साविता | माळवत नाहीं ॥ ८९ ॥ 

पैं तुज अखंडिता काला । तीनि आहाति वेळा । 

या तीन्ही पारे सबला | आपुलालां समें ॥। ४९० ॥ 
जेन्हलि हो लागे उत्पत्ति | तेब्हलि स्थितिप्रलयो हारपति। 
स्थितिकालीं न मिरवति । उत्पत्तिप्रल्यो ॥ ९१ ॥ 

पार्ठि प्रलयाचिये वेले । उत्पत्तिस्थिति मावळे | 

हैं काइसेनि हिं न ढले । अनादि ऐसें ॥ ९२ ॥ 
झणौनि, आजि भरें भोर्गे । स्थिती वात्तिजत आदे जगें । 
येथ ग्रासिसि हैं न लगे । माझां जीवीं ॥ ९३ ॥ 

तवं संकेत देऊ” बोले | आगा या सैन्या भरण पूरलें । 
तें प्रत्यक्ष तुज दाविळें । येरां यथाकाळें जाण ॥ ९४ ॥ 
- हा संकेतु जब अनंता । वेळु लागला बोलतां । 

तवं अ्जुनें लोकु मागौता । स्थिती देखिळा'॥ ९५. ॥ 

मग अजुनु हणे देवा । तूं सूत्री विश्वळाघवा । 

जगु आला जी आघवा । स्थिती पुडुतीं ॥ ९६ ॥ 
पारै पडिलेयां दुःखसागरीं । तू काढिसि कां जिया परी । 
ते कीर्ति तूझी हरी । आठवीतसें ॥ ९७ ॥ 

आठवितां वेलोबेलां | भोगिजत महासुखाचा सोहला । 
तेथ ह्षांगृतकलोलां । वारे लोळत असें ॥ ९८ ॥ 
देवा जियालेपणें जगु । धारीति तूझां ठांई अनुरायु । 
आणि दृष्टांतेयां भंगु । अधिका अधिकु ॥ ९९ ॥ 

पैं त्रिम॒ुवानिचयां राक्षसां । महाभय तूं रुषीकेशा । 
पलताति यां दिशां । पैलीकडे || ५०० ॥ 

येर सुरसिद्धाकिनर । किंबहना चराचर । 

तृते हर्षेनिभर | नामित असे ॥| १ ॥ 


कस्माच्य ते न नमेरन्महात्मन । 
गरीयसे ब्रह्मणो5प्यादिकर्ते । 
अनेत देवेश जगल्निवास । 
त्वमक्षरं सदसत्तत्पर यत्‌ ॥ ३७ ॥ 


एथ हां गा कवणा कारणा । राक्षस होत नारायणां । 

न लगती चि चरणा । पछते जाले ॥| २ ॥ 

बणि तूत हैं काइ पूसावें | एतुलें आह्यासे पैं जाणें । 

हां गा सूर्योदयीं राहावें | कैसेनि तमें ॥ ३ ॥ 

तूं स्वयंप्रकाशाचा आगरु । आजि जाला अससि, गोचरु । 
हणौनि येयां केर | फीटला सहजें ॥॥ ४ ॥ 

हें एतुले दिवस आहां । काहि नेणवे चिं श्रीरामां । 

आतां देखतसे महिमा । गंभीर तूझी || ५ ॥ 

जेथोनि नाना सृष्टीचेया बोलीं । पसरति भूतग्रामांचिया वेली । 
तेया बह्मातें व्याली । दैविकी इछा ॥ ६ ॥ 


अध्यक्य ११ धा. हल 


दे३» निःसीमगुण अनंतु । दे३»' निःसीमतत्व सदोदितु । 
दे३» निःसीमसाम्य सतंतु । चौ हि वांचा ॥ ७॥ 
जी तूं त्रिजगती ३»लावा । अक्षर तू सदाशिवा । 
तूं संतासंत देवा । तेयां ही अतीतते तूं ॥ ८॥ 
त्थमादिदेवः पुरुषः पुराण 
स्त्वमस्य़ विश्वस्य परं निधानम्‌ । 
बेत्तासे वेद्य च परं च धाम 
त्वया ततं विश्वमनंतरूपम ॥ ३८॥ 


तूं प्रकृतिपुरुषांची आदि । जी महातत्वांची अवधी । 
स्वयें तूं अनादि । पुरातनु ॥ ९ ॥ 

सकल विश्वासे जीवन । जीवांसि तूं निधान । 
भूतभव्याचें ज्ञान । तूझां चि हार्ति॥ ५१० ॥ 

जी श्रृतींचेया लोचना । स्वरूपसुख तूं अभिना । 

तूं त्रिमुवानिचिया आयतना । आयतन तूं ॥ ११ ॥ 
ह्मणौनि जी परम । तूंते झणिजे महाधाम । 

कल्पांती महद्गह्म । तूझां अंकी रेगे ॥ १२ ॥ 
किंबहुंना देवें । विश्व बिस्तारळें आघवे । 

आतां अनंतरूप वानावें । कवणें तूझे ॥ १३ ॥ 
जी कांड एक तूं न्हवसि । तूं कवणी ठाइंगा नर्सर्सि । 
हं असों जैसा आहासे । तैसेया नमो ॥ १४ ॥ 


धायुर्यमी 5सिचेरुणः शशांकः 
प्रजापतिस्त्खं प्रपितामहभ्य । 

मो नमस्ते$स्तु सहस्तकृरवा 
धुमश् भूयो5पि नमो नमस्ते ॥ ३९ ॥ 


बायु तू अनंता । यमू तूं नियामेता | 
प्राणिंगणीं वसता । अप्नि जी तूं ॥ १७ ॥ 


भाघार्थदौपिका. 


बरुणु तू सोमु । स्नष्टा तूं ब्रह्म । 
पितामहाचा परमु । आदिजनकु तूं ॥ १६ ॥ 
आणिक ही जें जें काहि । रूप अथवा नाहिं । 
तेया नमो तुज पाहीं । जगन्नाथा ॥ १७ |॥ 
ऐसें सानुरागें चित्ते । स्तवन केलें पांडुसुतें । 
मग पुडुतीं हणे नमस्ते । नमो प्रभू ॥१८॥ 
पार्ठि तिये सायंते । निहाली मूत्तितें । 
पुडुंतीं हणे नमस्ते । नमो प्रभू ॥ १९ ॥ 
इयें चराचरीं समस्ते । अखंडित देखे तेयांतें । 
आणि पुडुतीं ह्मणे नमस्ते । नमो प्रभू ॥ ५२० ॥ 
ऐसें देखोनि अद्भुतें । आश्वर्य होतसे मातें । 
तवे तवं ह्मणे नमस्त । नमो प्रभू ॥ २१ ॥ 
नमः पुरस्तादथ पृष्टतस्ते 
नमोस्तु ते सवत एव सवे ॥ 
अन॑तवीयोमितविक्रमस्त्य॑ 
सर्व समाप्ोषि ततासस सवेः ॥ ४० ॥ 


आणि के स्तुति नाठव | आणि निवांत हिं न जहाबे । 
नेणों कैसा प्रेमभावे । गाजों चि लागे ॥ २२ ॥ 
किंबहुना इया परी । ननम केळें सहस्त्र वेऱ्हीं । 

पुडुतीं ह्मणे श्रीहरी | तुज सन्मुखा नमो ॥ २३ ॥ 
देवासि पाठि आथि कां नाहि । येणें आह्मां उपेगु काइ | 
तरि तुज पाठिमोरयासे ही । नमो स्वामी ॥ २४ ॥ 
आतां बेगछालेयां हिं अवेवां । नेणें रूप करू देवा । 
हझणौनि नमो तुज सवी । सवेब्यापफा ॥ २०५ ॥ 

जी अनंतबलसंभ्रमा । तुज नमो अनंतविक्रमा । 
सकलेकारळे समा | सबेदेशा || २६ ॥ 


अध्याय ११ वा ३४५ 


आधघवां अवकाहि जसें । अवकाद्य होडनि आकाश असे । 
तूं सबेपणें तैसें ॥ पातछासि सर्व ॥ २७ ॥ 
किंबहुना केवळ । सवे हैं तूं चि निखळ । 
आगा क्षीराणेबीं कल्लोळ । पयाचे जैसे ॥ २८ ॥ 
हणौनियां देवा । तूं वेगळा न्हवासे सवी । 
हैं आठें मज सद्भावा । आतां तू चि सबे ॥ २९ ॥ 

सखेति' मत्वा प्रसभ यदुक्त 

हे कृष्ण हे यादव हे सखेति । 
अजानता महिमानं तबेद॑ 
मया प्रमादात्प्रणयेन बापि ॥ ४१ ॥ 

पारै ऐसेया तूते स्त्रामीं । काहीं नेणों चि जी आहीं | 
हणौनि सबंधधर्मी । राहाठलों तुसीं ॥ ३० ॥ 
आहा थोर वाउर जालें । अमृतें संमार्जन केलें | 
वृषभु घेउनि दीधलें । कामघेनूते ॥ ३१ ॥ 
परिसु हाता आला । तो नेणोनि गा डोरां घातला । 
कल्पतरूंचा केला । कूंपु सेता ॥ ३२ ॥ 
चिंतामणिची खाणि देखिली । 
पारे नोछखे चि हमणौनि अन्हेरिली | 
तैसी तूझी जबलीक धाडिली । 
सांघातीपणें ॥ ३३ ॥ 
हैं आजिचें चि पाहे पां रोकडे । कवण जूझ हें केवर्डे । 
एथ परब्रह्म तूं उघर्डे । सारथी केलासे ॥ ३४ ॥ 
एयां कौरवांचेया घरा । शिष्टाइये घाडिलासे दातारा । 
ऐसा वणेसाठिं जागेश्वरा । वीकिलासि जी ॥ ३१५ ॥ 
तूं योगियांचें समाधिसुख । कैसें जाणों चि ना मूर्ख | 
डरोधु तुसीं सदमुख । करूं देवा ॥३६॥ 

" इ 


३४८ 


भावाथंदीपिका, 


हणौनि त्रिभुवनी तूं एकु । तुज सारैसा ना अधिकु । * 
तूझा महिमा अलोलिकु । नेणिजे वानुं ॥ ५९ ॥ 


तंस्मात्मरणम्य प्रणिधाय कायं 
प्रसादये त्वामहमीशमीड्यम । 
पितेव पुअस्थ सखेव सख्युः 
प्रियः प्रियायाहोलसि हेघ सोदुम्‌ ॥ ४४ ॥ 


ऐसे अजुनें ह्णितलें । मग पुडुतीं दंडवत घातलें । 

तेथ सात्िकाचें आलं | भारितें तेया ॥ ५६० ॥ 

क्षणतां प्रसीद प्रसीद । वाचा होंतसे सद्गद । 

काढीं जी अपराध- | समुद्रौनिया | ६१॥ ।'__ >. 
तुज विश्वसुद्ददातें कहीं । सोइरेपणें न मनू चि पाही । 

तुज इंश्वरेश्वराचां ठांई । ऐश्वर्य केळे ॥ ६२ ॥ 

तूं वर्णनीयु पारे लोभें | मातें वानितां सभे । 

तें मियां साहिजे खोबे | निवातां चि ॥ ६३ ॥ 

आतां ऐसेसेयां अपराधां । मर्यादा नाहिं मुकुंदा । 

हणौनि रक्ष प्रमादा | पसा३» ह्मणवीं | ६४ ॥ 

जी हें चि विनवावेया लागि । कैची योग्यता माझां आंगीं । 
पारे भपल जैसें सलगी । बापेंसि बोठे ॥ ६५ ॥ 

नातारे प्राणाचें सोयरें भेटे । मग जिवें जिये भूतळिं संकटें । 
तियें निवेदितां न वटे । संकोचु कांहीं ॥ ६६ ॥ 

कां उखितें आंगें जीवें । आपणपें दीधर्ले जिया आधवें । 
तिये कांतु मीनलेयां न जहावें | हृदय जेवि || ६७ ॥ 

तिया परी जी मियां । तुमतें विनविळें गोसावियां | 

पारे आणिक ही एक ह्मणावेया । कारण असे ॥ ६८ ॥ 


५२०२० १ १ धृ वा. क्री 


अंदृष्टपूर्व हृषितो स्मि दृष्टा 
भयेन च प्रब्यथितं मनो में । “य 
तदेव मे ददोय देव रूपं कं 
प्रसीद देवेश जगन्निधास ॥ ४५॥ 
तरि देवेंसि सलगि केली । जे विश्वरूपाची आलि घेतली | 
'ते मायेबापें पुरविली । स्लेहालपणं ॥ ६९ ॥ 
सुरतरूचि झाडें । आंगर्णि लाविसि कोडें । 
देसि कामधेनूचे पांडे | खेलावेया || ५७० ॥ 
मियां नक्षत्रीं डाऊ” पाडावा । 
मग चंद्रु चेंडुवा छागि मागावा । 
हा संदु सिद्धी नेला आघवा | 
माउलिया तुवां || ७१ ॥ 
जेया अंम्रृतलेसा लागि सायास । 
तेयाचा पाउसाला केला च्याऱ्ही मास | 
पृथिविये लेडनियां तास । 
चिंतामणि पेरिले ॥ ७२ ॥ 
ऐसा कृतकृत्यु केलां स्वामी । बटू लळा ठाढिळां तुझी । 
दाबिलें जं हरब्रझीं । नाइकिजे कानीं ॥ ७३ ॥ 





मज देखावेयाची केउती गोठि | 
जेंयांची उपनिषदां नाहिं भेटि । 1 


ते जिव्हारिची गांठि । म ह.) 
मज लागि सोडिली ॥ ७५४ ॥ हट 
जी कल्पांदि ठागौनि । आजिची घडी धंरूंनि । 
माझि जेतुलीं होडनि । गेढीं जन्मे || ७५ ॥ 
- तेया आधंवेया आंतु । घरड इुलि घेडनि असें पांतु । 
. परे देखिजे आंइकिजे हे मातु । आंतुडें चि नो ॥ ७६ 






